Bukedde Online - Famire etabuse n’omusika lwa ttaka\nOmusango gw'okugezaako okutta mukazi we gumumezze...\nOmubaka wa Amerika mu Uganda asabye abakyala...\nABA famire ya Sekyene bazze bagugulana, bagenze mu ofiisi eziwerako okubataawulula ne birema okutuusa Mulajje bwe yaddukira mu kkooti e Makindye.\nNnamwandu wa Sekyene mu lusuku olwasaayiddwa.\nMu kiro ekyakeesezza ku Ssande aba famire baalumirizza Mulajje okusindika bakanyama abaabadde n’ebiso, amafumu n’obusaale ne basaawa olusuku oluli ku ttaka ly’omugenzi ekyawalirizza aba famire okukuba enduulu abatuuze ne babadduukirira okukkakkana nga bakanyama baduse ne babasuuza akasaale.\nKu Ssande ku makya aba famire baalumbye muganda waabwe Gladys Nabankema gwe balumiriza okuba mu lukwe ne Mulajje ng’era bakanyama buli lwe bajja okusaawa ebirime basookera wa Nabankema oluvannyuma ne balumba. Ono yabyegaanyi n’agamba nti talina ky’amanyi.\nAlice Nassanga Sekyene, nnamwandu w’omugenzi Sekyene yategeezezza nti yafumbiriganwa ne bba mu December 1977 n’amuzaalamu abaana 14, abana ne bafa nga kati waliwo 10. Omusika Mulajje yamuzaala mukyala mulala.\nYagasseeko nti omugenzi yafa mu 2011 oluvannyuma lw’okulwala Kkansa ebbanga eddene.\nNassanga yagambye nti, omugenzi yalina ettaka erimu nalitunda, eddala n’agabirako batabani be babiri okuli David Sisagirwako ne Richard Mulajje (omusika ). Ono kati y’ayagala okweddiza ettaka lyonna okuli ebiggya n’amaka.\nNassanga yagambye nti Mulajje yajingirira ebiwandiiko ebiraga nti omugenzi yafa kikutuko, teyalaama, yaleka amabanja nga kw’asinziira okwagala okutunda ekitundu eky’ettaka okuli n’ebiggya .\n“Ekiraamo tukirina era kyavaayo mu lumbe ne kisomwa mu lujjudde ng’omusika ye Mulajje kati asinziira okugamba nti kitaawe teyaleka kiraamo. Mulajje agamba nti kitaawe yamuwa poloti mu bulamu wabula mbu yamuwa katono kati ayagala afune ku mugabo ng’owana.\nWabula omugenzi okusinziira ku kiraamo yagaana okutunda ng’agamba nti buli alemwa ensi akomewo ku ttaka. David Sisagirwako, muganda wa Mulajje yategeezezza nti takkiriziganya naye kuba kitaabwe yabawa poloti ng’akyali mulamu.\n‘Taata waffe yatugamba nti obuzaale bwabwe bwasaanawo ye n’asalawo okugula ettaka n’atugaana okutunda n’okutemaatemamu poloti nti buli omu afuneko ekikye’, bwe yagambye.\nRose Matovu, ssentebe w’ekyalo kino yategeezezza nti ensonga zino azimanyiiko ng’era ey’okusaawa olusuku yasindiseeyo abaakakiiko okugenda okuzuula ekituufu.\nYagambye nti Nabankema yagenze ku LC ne yeekubira enduulu nga agamba nti baganda be baamulumbye n’emiggo okumukuba nga bamulanga okwekobaana ne Mulajje okutunda ettaka.\nMulajje yategeezezza Bukedde ku ssimu nti ensonga ezimwogerwako ez’okusindika bakanyama talina ky’azimanyiiko.\nYagasseeko nti ensonga ziri mu kkooti era aba famire baasooka kutuula ne balonda abantu bataano okulabirira ebintu by’omugenzi. Yagambye nti maama waabwe oluvannyuma eyeefuula ng’agamba nti y’alina\nAba famire y'omukyala eyattiddwa omulambo gwe ne gusuulibwa mu nnimiro bawadde ekiragiro


Bukedde Online - Mayiga akyalidde Ssemwogerere\nMayiga akyalidde Ssemwogerere\nEyassa ekiti mu kkeesi n'alimba bw'afiiriddwa omwana avuddemu omwasi\nKATIKKIRO wa Buganda, Charles Peter Mayiga, akyaliddeko mu maka ga Paul Kawanga Ssemwogerere, e Lubaga, okulaba embeera gy’alimu oluvannyuma lw’okuzirikira mu lutikko e Lubaga.siibulwa mu ddwaaliro e Lubaga gye yali yaddusibwa ng’ali mu mbeera mbi.\nMayiga mu maka ga Kawanga\nSsemwogerere 86, yazirikiramu lutikko e Lubaga wiiki ewedde.\nAbantu beekolamu omulimu ne bamuddusa mu ddwaaliro okufuna obujjanjabi kyokka nga kati yasiibuddwa ali mu makaage.\nOluvannyuma lw’okulaba ku Mayiga, Ssemwogerere eyabadde anekaanekanye mu kkanzu, yabugaanye essanyu era n’ayaniriza omugenyiwe.\nKinajjukirwa nti Ssemwogerere, yaliko Pulezidenti w’ekibiina ky’ebyobufuzi ekya DP era nga yavuganyaako ne kubwa Pulezidenti.\nEbyobufuzi yabinnyuka mu 2005, kyokka nga mu kaseera kano, yoomu ku bannabyabufuzi asinga okuweebwa ekitiibwa mu kibiina kya DP, olw’obumanyirivu bw’alina (Yakulembera ekibiina kya DP okumala emyaka 25).\nSsemwogerere yazaalibwa 11, February, 1932, e Kisubi, mu disitulikiti y’e Wakiso. Yasomera ku St. Henry’s College Kitovu-Masaka, Makerere University, Allegheny College, Meadville-Pennsylvania. Mu 1979, yakoonola digiri y’obwa dokita mu by’obukulembeze okuva mu yunivaasite ya Syracuse, New York, mu Amerika.\nPaul Kawanga Ssemwogerere\nDr. Lwanga agaanyi okusirika ku biriwo mu ggwanga


Bukedde Online - Engeri Lutaaya gy’azimbye Da Nu Eagles mu myaka esatu\nOmusajja weekwate bino owangaalire e Namboole...\nIrene Namatovu (ku kkono) ne Lutaaya (owookusatu ku ddyo) nga bali n’abayimbi baabwe mu kutendekebwa.\nGIWEZE emyaka esatu bukya Geoffrey Lutaaya ne mukyala we Irene Namatovu batandika band ya Da Nu Eagles. Era mu njogera ennyangu ogamba nti Da Nu Eagles esajjakudde.\nLutaaya agamba nti erinnya lya Eagles lyali lumuluma okusaanawo ng’ate baaliggya wala n’asalawo okulizza obuggya n’omulamwa gw’okutumbula ebitone by’abaana abato.\nDA NU EAGLES ETANDIKA\nLutaaya ne Namatovu be badayirekita. Ekibiina bakizimbidde ku bayimbi bato ng’era mu 2014 baayita abaana abalina ebitone abasukka mu 500 ne basunsulamu abayimbi 21 be bazze bazimba nga kati muvuddemu abayimbi ab’amaanyi okuli:\nBetina Namukasa eyayimba ‘Emikisa gy’abakazi, Necklase, Ompalula buwaluzi’ n’endala era ali ku mwanjo.\nEngeri gy’ayimba ku mukwano ng’ate eddoboozi lye ddungi, muganzi mu bantu.\nJovan Luzinda ayimba ‘Nninga mutamiivu, Embooseera, Ng’enda Naawe ne True Love’’. Ono bw’alinnya ku siteegi taleka bakyala wansi era bamwagala nnyo. Lutaaya agamba nti ssinga tafuna malala, Luzinda muyimbi mulungi nnyo era y’omu ku baasibiddeko olukoba.\nSasha Brighton ayimba ‘So lucky, Nina amaalo ne Swiiti swiiti, Kambite n’endala.\nHenry Mwanje naye w’amaanyi nnyo. Alina ennyimba nga ‘Abalya mmere, Ng’enda naawe, Oli mugole, Sijja kulabankana n’endala era bw’abeera ku siteegi amanyi okukwata abantu omubabiro.  Grace Khan alina ennyimba nga Nja kufa naawe, Nenoonya, Mu ddungu n’endala.\nLutaaya yagambye nti bano be bamu ku bayimbi be yatandika nabo ng’era kati bayimbi ababeezaayo ekibiina kyabwe.\nKyokka alina n’abalala baazimba nga Aidah Muggo eyayimba Ntwala ne Racheal Namiiro eyakuba Akatambaala, Mung’ambire ne Ngenderaayo ate mwanamulenzi Izon T alina ennyimba nga Layira, Lwaki onumya, Ez’okukameeza, Omugenyi ne Tasemba ono yayingirawo ng’alina ke yeekoledde. Geoffrey Lutaaya ne Irene Namatovu baagambye nti balina ebintu bye batunuulira nga bazimba abaana bano okulaba nga babatuusa ku ntikko n’okubeezaawo ekibiina.\nMu bino mulimu ekitone. Bagamba nti bwe bakufuna basooka kukola kunoonyereza ku kiki ky’osobola okukola ng’okuwandiika ennyimba, okukuba ebivuga, okuzina era bw’oba tobirina bakufunira abakugu ne bakuyambako.\nEmpisa: Lutaaya yategeezezza nti bw’oba tolina mpisa, kizibu okuwangaalira mu Da Nu Eagles. Omanyi Katonda bw’akukwatirako ennyimba zo ne zikwatayo olina engeri gy’owulira amaanyi. Kati bw’otofuga linnya n’oyagala okulinnyirira bano oyinza okwesanga ng’ogudde era bano tetubagumiikiriza.\nDa Nu Eagles eringa famire era abayimbi bonna basula wamu. Kino kibayamba okukwatagana, okufuna obudde okwegezaamu n’okukolera awamu.\nOmuyimbi ateekwa okuba ng’asobola okukolagana n’abantu abalala kubanga ekibiina tekiriimu bayimbi bokka. Ekyo bw’oba tokisobola ekibiina kiba kikulemye.\nBaayongeddeko nti ekibiina bagizimbidde ku musingi omugumu n’okukola ekintu kye balinamu obukugu. Bwe kuba kuwandiika nnyimba, okubatendeka n’okubateekamu ssente byonna babisobola kubanga banoonya bayimbi abanaabasikira. ‘Tukulembeza mpisa ebirala ne bigoberera’ Ebbinu ly’endongo ku La Bonita Lutaaya yagambye nti okulaga Bannayuganda nti basajjakudde, bategese ebbinu\nDa Nu Eagles,\nTubalinze mu Mbuutu y’Embuutikizi tubakalakate emiziki


EKIBUGA Kampala kijjudde omugotteko gw’abantu n’amayumba. Kyokka buli omu awoza kimu ‘sijja kuva Kampala’ kuba we wali akasente akawera.\nEmbeera ne bw’ezibuwala etya osanga abantu nga beenyigiriza mu kifo ekifunda era ky’ova olaba ng’ebifo by’omujjuzo ebimanyiddwa nga ‘‘Ghetto’ bimeruka buli olukya okwetooloola Kampala n’emiriraano.\nAmawanga agamu agaakula edda ekizibu kino bakisalidde amagezi. Batandise okuzimba ebibuga ebirala wansi mu ttaka nga bifaanana ebyo ebiri waggulu. Abasinga bakikola lwa nsonga za byakwerinda, embeera y’obudde, n’okufunda kw’ebifo.\nMu bibuga bino bateekayo amaduuka, ebifo ebisanyukirwamu, ofiisi era emiryango gigenda gigatta ku bizimbe ebirala. Ebibuga bino bisinze kwettanirwa ensi ezirimu obunnyogovu oba ebbugumu erisusse n’ezeekengera endala okuzirumba.\nEno emirimu gitambula ekiseera kyonna nga tebateganyiziddwa mu nkyukakyuka y’obudde. Mu bino mulimu:\nMONTREAL’S RESO Bw’olambula ekibuga Montreal ekya Canada n’otatuuka ku kibuga kye baazimba mu ttaka obeera tolambudde.\nEkibuga kino kirambulibwa abantu emitwalo 25 buli lunaku era abantu babeera balwana okukituukamu. Ekitabo ekikuhhanyizibwamu ebyafaayo ekya Guiness Book of Records, kyogera ku kibuga Montreal’s RESO ng’ekibuga ky’omu ttaka ekisinga obunene mu nsi.\nKitudde ku ffuuti 3,999,869. Mu 2004, ekibuga kino baakikyusa erinnya ne bakyongerako erinnya lya RESO, eky’Olufalansa ekitegeeza omukutu. Kiwerako obuwanvu bwa kiromita 32. Kirimu ebizimbe ebisulwamu 60 wamu n’ebyobusuubuzi.\nEkimu ku bibuga ebizimbibwa wansi mu ttaka mu Bungereza.\nEkibuga kino kyasooka kuzimbibwamu mikutu abantu mwe batambulira nga kyamalirizibwa mu 1962. Oluvannyuma emikutu emirala gyazimbibwa okwegatta ku kifo ekimanyiddwa nga Central Station. Abantu baatandika okuteekamu ebifo mwe booleseza.\nMu kiseera kino ekibuga kirina ebifo ebiwerako omuli: Place Bonaventure, Windsor Station, Les Cours Mount-Royal, Place Montreal Trust, The Eaton Centre, Place de la Cathedrale, Complexe Les Ailes de la Mode, the Stock Exchange Tower, World Trade Center n’ebirala. E\nEkibuga kino kyatandika n’okwegatta kw’ebizimbe ebiri waggulu ne wansi mu ttaka. Kino kyakolebwa bayinginiya abakugu. Wansi mu mikutu gino eminene baateekamu ebyuma ebisobozesa omuntu abeera aliyo okussa obulungi (air conditioned) wamu n’ekitangaala ekimala.\nKirimu amaduuka, wooteeri, ebifo by’ebyafaayo, banka, amasomero, oluguudo lw’eggaali y’omukka nga bino biri erudda n’erudda. Kuliko amakubo agasukka mu 100 agayingirayo. TORONTO’S PATH Guno omukutu gwazimbibwa mu Canada , nga guwerako obuwanvu bwa kiromita 30. Abantu emitwalo 20 be bagweyambisa buli lunaku.\nOmukwesese guno guliko amaduuka n’ebirabo by’emmere era kyangu omuntu okuwangaalirayo mu bulamu obwa bulijjo nga talina ky’ajula. Omukwesese guno ogw’ekibuga guyungiddwa ku bizimbe ebiwanvu nga ku bino 18 ku 25 ebisinga obuwanvu mu kibuga Toronto bikwatagana n’omukwesese guno.\nBEIJING EKYA CHINA\nKino ekibuga kyazimbibwa mu myaka gya 1970, mu kiseera omukulembeze wa China, Mao Zedong we yatiira nti eggwanga lya Soviet Union lyali lisobola okubakuba bbomu y’obutwa n’ebasaanyaawo. Ekibuga kino kiriko emiryango nga 90 kyokka nga gyakolebwa ng’amaduuka olw’ebyokwerinda.\nEkibuga kino kirimu ebirabo by’emmere, amasomero, ebifo ebisanyukirwamu, amakolero ne kalonda omulala. Kigambibwa nti kyazimbibwa abakozi emitwalo 30. Wakati wa 2000 ne 2008 kyaggulibwawo eri abantu bonna ng’ekyobulambuzi.\nKyokka mu kiseera kino kyaggalwa nga Gavumenti egamba nti bakiddaabiriza. CENTRAL GOVERNMENT WAR HEADQUARTERS, UK Ekibuga kino baakizimba nga kya kyama mu kitundu kya Corshsm, Wiltshire mu Bungereza.\nKyazimbibwa Kkwiini wa Bungereza gye yali alina okuddukira mu 1950 ng’atidde Soviet Union eyali eyagala okubakuba bbomu. Omukwesese guno gwe baasima mu ttaka guwerako obuwanvu bwa kiromita emu, nga gusobola okubeeramu abantu 4,000.\nBaali bakikoze ng’abantu abalala ab’obuvunaanyizibwa okuli Katikkiro wa Bungereza, baminisita, Olulyo Olulangira nga bonna basobola okubeerayo obulungi. Baayungayo emikutu gy’empuliziganya omuli\nTHE WIELICZKA SALT MINE, POLAND Kino kye kimu ku bifo ebikadde ebyasooka okusimwamu omunnyo nga balina ne lutikko nnamba.\nOkusima omunnyo kwatandika mu kyasa kye 17 ne kukomekkerezebwa mu 2007. Mu kiseera kino mujjuddemu amasinzizo, ebisaawe omuzannyirwa emizannyo era abantu bangi abagendayo okukirambula n’okunoonyereza ku byafaayo by’ekifo kino.\nLEAVENWORTH, KANSAS, USA Kino kye kimu ku bibuga Abamerika bye batayagala kwogerako nnyo. Kisangibwa wansi w’ekibuga Kansas Army Town. Emikwesese egyasimwa wansi mu ttaka gigatta ebizimbe ebiwerako mu kibuga.\nKigambibwa nti ekibuga kino kyazimbibwa okusobola okukweka abaddu ate abalala nti baali baagala kukwekayo mwenge gwe baakukusanga naddala okugutakkirizibwa n’ebyamagendo ebirala ne leediyo ya BBC, Katikkiro kw’alina okusinziira okwogerako era ensi. Kyokka nga bamaze okukizimba kyazuulibwa nti waliwo ebyokulwanyisa ebiyinza okukisaanyaawo era tebaakiyingira.\nKyasooka kukuumibwa nga kya kyama okutuuka mu 1981 lwe kyalagibwa eri abantu. Mu 2005, minisitule y’ebyokwe-rinda mu Bungereza yalangirira ng’ekibuga kino bwe kitundibwa era nga mu kiseera kino tekimanyiddwa kye kikozesebwa\nDERINKUYU - TURKEY Kino ekibuga kiri mu Butuluuki, kiriko emyaliiro munaana nga kya buwanvu bwa mmita ezisukka 85 okukka mu ttaka. Ku ngulu kuliko emiryango 600 egikutuusa mu kibuga kino.\nOmwaka gwe kyatandika okuzimbibwa tegumanyiddwa kyokka ng’ekitongole ekivunaanyizibwa ku by’obuwangwa e Butuluuki kiraga nti kyaliwo mu kyasa ky’omunaana. Kigambibwa nti empuku zino zeeyambisibwa Abakristaayo bwe baali badduka okuttibwa.\nMu kiseera kino kikozesebwa nga kyabulambuzi era abantu bangi bakyettanira ekyawalirizza abantu okuteekayo bizinensi ezitali zimu. KISH, IRAN Kino ekibuga kisangibwa mu kizinga, kyokka nga kyatuttumu nnyo, era kyazimbibwa emyaka nga 1000 emabega.\nKiriko ezimu ku bbiici ezisinga obulungi n’amaduuka amanene. Ekibuga kino ntabiro ya busuubuzi mu Iran kyokka n’abalambuzi bettanirayo nnyo n’okuliirayo ssente. COOBER PEDY, SOUTH AUSTRALIA Ekibuga kino kisangibwa mu Australia ng’abantu abasinga abakibeerako babeera mu mpuku.\nEbbugumu eribeera mu kitundu kino eriyitiridde, lyawaliriza abantu okutandika okubeera mu mpuku. Kyokka mu mpuku muno mulimu amasinzizo, amaduuka nga balinamu n’ekifo we baziika abantu. Empuku ezimu baazisima nga nnene nga zirimu n’ebisenge. Ekibuga kino abantu bakikozesa ng’eky’obulambuzi


Agguddwaako gwa kwagala kutta muggyawe lwa kwezza bbaabwe\nPOLIISI yeezoobye n'abayizi b'ettendekero lya Katonga Technical Insititute ababadde bagezaako okwokya akulira ettendekero mu ofiisi ye lwa kubamma byava mu bigezo byabwe n'okubasuza ku ttaka ng'ate baasasula ebisale byonna.\nPoliisi y'e Kayabwe n'eye Mpigibe basanze ng'abayizi bano bapakidde enku mu mulyango gwa ofiisi ya Principal w'ettendekero lino, Hajji Sulaiman Sseggane nga bagezaako okujiteekera omuliro ne ofiisi y'avunaanyizibwa ku by'ensimbi (Baasa) n'ekuba amasasi mu bbanga okubagumbulula.\nOluvannyuma omuduumizi wa poliisi mu Mpigi, Joab Wabwire atuuzizza olukung'aana lw'abayizi n'abakulira ettendekero lino, abayizi ne bamunnyonnyola ebizibu byabwe okuli okubasuza ku ttaka, obutaba na bikozesebwa ebibayambako okubabangula n'obutabawo bivudde mu bigezo byabwe.\nWano DPC Wabwire akakkanyizza abayizi bano era nanenya abaddukanya ettendekero obutawuliriza bizibu bya bayizi ekiyinza okuvaako obutali butebenkevu. Asabye Hajji Sseggane okukola ku nsonga z'abayizi embeera edde mu nteeko.\nHaji Sseggane ategeezezza nti wadde ng'embeera y'abayizi teyeeyagaza naye nabo tebanasasula bisale bya ssomero era n'abagumya nti ebyava mu bigezo byakukolwako.\nAwonye okwokebwa abayizi be\nAbasoma obusawo e Mulago batiisizza okuddamu okwekalakaasa


1 Bassekabaka 7 | Bayibuli ey'Oku Mukutu Gwaffe Ogwa Intaneeti | New World Translation\nOlubiri lwa Sulemaani (1-12)\nKiramu omukugu ayamba Sulemaani (13-47)\nEmpagi ebbiri ez’ekikomo (15-22)\nTtanka y’amazzi ey’ekikomo (23-26)\nEbigaali ekkumi n’ebbenseni ez’ekikomo (27-39)\nEbintu by’omu yeekaalu ebya zzaabu bimalirizibwa (48-51)\n7 Sulemaani kyamutwalira emyaka 13 okuzimba ennyumba* ye,+ okutuusa ennyumba ye yonna lwe yamalirizibwa.+ 2 Yazimba ennyumba eyitibwa Ekibira kya Lebanooni,+ nga ya mikono* 100 obuwanvu, emikono 50 obugazi, n’emikono 30 obugulumivu. Yagizimba ku mpagi ez’emiti gy’entolokyo nga ziri mu mbu nnya; era ku mpagi ezo kwaliko emirabba egy’emiti gy’entolokyo.+ 3 Waggulu ku mikiikiro egyali ku mpagi yakomererako embaawo z’emiti gy’entolokyo; empagi zaali 45, era buli lubu lwalimu empagi 15. 4 Amadirisa agaali mu fuleemu gaali mu nnyiriri ssatu, era buli limu lyali litunudde mu linnaalyo nga gali mu mbu ssatu. 5 Emiryango gyonna, n’emyango, n’amadirisa agaali mu mbu essatu agaali gatunuuliganye, byonna byalina fuleemu za njuyi nnya ezenkanankana. 6 Yazimba Ekigango* eky’Empagi, nga kya mikono 50 obuwanvu, n’emikono 30 obugazi, nga mu maaso gaakyo waliwo ekisasi ekiwaniriddwa empagi, era nga kiriko n’akasolya. 7 Yazimba n’Ekigango* ky’Entebe ey’Obwakabaka+ we yasaliranga emisango—Ekigango eky’Okulamuliramu+—era baakikomererako embaawo ez’entolokyo okuva wansi okutuuka waggulu ku mikiikiro. 8 Ennyumba* Sulemaani mwe yali agenda okubeera yali mu luggya lulala,+ era yali yeesuddeko katono Ekigango;* enzimba yaayo yali y’emu n’ey’Ekigango ekyo. Sulemaani yazimbira ne muwala wa Falaawo, gwe yali awasizza,+ ennyumba eyali efaanana Ekigango ekyo. 9 Amayumba ago gonna gaazimbibwa na mayinja amateme ag’ebbeeyi,+ okuva ku musingi okutuuka ku bisenge waggulu, n’ebweru okutuukira ddala ku luggya olunene.+ Amayinja ago gaali gasaliddwa na misumeeno ku njuyi zaago zonna, okusinziira ku bipimo byago. 10 Omusingi gwazimbibwa na mayinja ag’ebbeeyi amanene ennyo; amayinja agamu gaali ga mikono kkumi, ate amalala nga ga mikono munaana. 11 Kungulu w’amayinja ago kwaliko amayinja amalala ag’ebbeeyi agaali gatemeddwa okusinziira ku bipimo byago, era n’embaawo z’entolokyo. 12 Oluggya olunene lwali lwetooloddwa ekisenge kya mbu ssatu ez’amayinja amateme, n’olubu lumu olw’embaawo z’entolokyo, nga biringa eby’ekisenge ky’oluggya olw’omunda+ olw’ennyumba ya Yakuwa n’ekisasi ky’ennyumba.+ 13 Awo Kabaka Sulemaani n’atumya ne baleeta Kiramu+ okuva e Ttuulo. 14 Yali mutabani wa nnamwandu ow’omu kika kya Nafutaali, era kitaawe yali musajja w’e Ttuulo, eyakolanga ebintu mu kikomo;+ Kiramu yalina obukugu obw’amaanyi n’okutegeera,+ n’obumanyirivu mu kukola ebintu ebya buli kika mu kikomo. Kiramu yajja eri Kabaka Sulemaani n’amukolera emirimu gye gyonna. 15 Yakola empagi bbiri ez’ekikomo,+ nga buli emu ya mikono 18 obugulumivu, era nga buli emu ku mpagi ezo ebbiri+ omuguwa ogugipima okugyetooloola yonna gwa mikono 12. 16 Yakola emitwe ebiri mu kikomo egy’okuteeka waggulu ku mpagi ezo. Buli mutwe gwali emikono etaano obugulumivu. 17 Ku mitwe egyali waggulu ku mpagi kwaliko obutimba obwaliko obujegere;+ buli mutwe gwaliko obutimba musanvu. 18 Yakola obuntu obulinga enkomamawanga nga buli mu nnyiriri bbiri okwetooloola akatimba akaali ku mutwe ogwali waggulu ku mpagi; bw’atyo bwe yakola ku mitwe gyombi. 19 Emitwe egyali waggulu ku mpagi z’ekisasi gyali ng’ebimuli by’amalanga, era obugulumivu bwagyo bwali emikono ena. 20 Emitwe gyali ku mpagi ebbiri, waggulu w’ekitundu ekiringa ekibutobuto ekiriraanye akatimba, era buli mutwe gwali gwetooloddwa obuntu 200 obulinga enkomamawanga nga buli mu nnyiriri.+ 21 Yasimba empagi ez’ekisasi kya yeekaalu.*+ Yasimba empagi ey’oku mukono ogwa ddyo* n’agiyita Yakini,* ate era n’asimba empagi ey’oku mukono ogwa kkono* n’agiyita Bowaazi.*+ 22 Ekitundu ky’empagi ekya waggulu kyali kifaanana ng’ebimuli by’amalanga. Bwe gutyo omulimu ogw’okukola empagi ne gumalirizibwa. 23 Yakola ttanka* ey’ekikomo+ nga ya mikono 10 okuva ku mugo okutuuka ku mugo era nga nneetooloovu; obugulumivu yali emikono 5, era ng’okugipima yonna okugyetooloola kyetaagisa omuguwa gwa mikono 30.+ 24 Wansi w’omugo gwayo waaliyo obuntu obwalinga obutanga+ okugyetooloola yonna, nga buli kkumi kkumi buli mukono okwetooloola ttanka yonna. Obuntu obwo obulinga obutanga bwali mu nnyiriri bbiri, era bwali bwaweesebwa kuli. 25 Ttanka yali etudde ku nte ennume 12;+ ente 3 zaali zitunudde bukiikakkono, 3 nga zitunudde bugwanjuba, 3 nga zitunudde bukiikaddyo, ne 3 nga zitunudde buvanjuba; ttanka yali ezituddeko, era obubina bwazo bwali butunudde munda. 26 Omubiri gwayo gwali gwenkana ekibatu obugazi;* omugo gwayo gwali ng’omugo gw’ekikopo, era gwali ng’ekimuli ky’amalanga. Yali egendamu ebigera bya basi* 2,000. 27 Yakola ebigaali* kkumi eby’ekikomo,+ nga buli kimu kya mikono ena obuwanvu, emikono ena obugazi, n’emikono esatu obugulumivu. 28 Era bwe biti ebigaali ebyo bwe byakolebwa: byalina embaati ez’omu mabbali era embaati ezo zaali mu fuleemu. 29 Ku mbaati ezo ezaali mu fuleemu ne ku fuleemu kwennyini kwaliko ebifaananyi by’empologoma,+ n’eby’ente, n’ebya bakerubi.+ Waggulu ne wansi w’ebifaananyi by’empologoma n’eby’ente waaliwo emige. 30 Buli kigaali kyalina nnamuziga nnya ez’ekikomo n’ebyuma eby’ekikomo kwe zaali zeetooloolera, era ebintu ebyali ku nsonda zaakyo ennya bye byali bibiwanirira. Ebiwanirira byali wansi w’ebbenseni, era buli kimu kyaliko emige nga gyaweesebwa wamu nakyo. 31 Ebbenseni yali etudde ku kiwanirira waggulu ku kigaali. Entobo y’ebbenseni yali ekka wansi mu kiwanirira obuwanvu bwa mukono gumu, era omumwa gw’ekiwanirira gwali mwetooloovu. Ekiwanirira kyonna kyali omukono gumu n’ekitundu obugulumivu, era ekitundu ekya waggulu eky’ekiwanirira kyaliko enjola. Embaati zaakyo ez’omu mabbali tezaali nneetooloovu wabula nga za njuyi nnya ezenkanankana. 32 Nnamuziga ennya zaali wansi w’embaati ez’omu mabbali, era ebiwanirira nnamuziga byali biyungiddwa ku kigaali; buli nnamuziga yali omukono gumu n’ekitundu obugulumivu. 33 Nnamuziga ezo zaali zikoleddwa nga nnamuziga z’eggaali. Ebiziwanirira, empanka zaazo, empagi zaazo, n’emisingi gyazo, byonna byakolebwa mu kyuma ekisaanuuse. 34 Buli kigaali kyali kya nsonda nnya, nga ku buli nsonda kuliko ekiwanirira kimu; ebiwanirira byaweesebwa wamu n’ekigaali.* 35 Waggulu ku kigaali kwaliko ekintu ekyekulungirivu nga kya mukono gumu n’ekitundu obuwanvu era waggulu ku kigaali, fuleemu zaakyo n’embaati zaakyo ez’omu mabbali zaali zaaweesebwa wamu* nakyo. 36 Kungulu ku fuleemu zaakyo ne ku mbaati zaakyo ez’omu mabbali yayolako ebifaananyi bya bakerubi, n’eby’empologoma, n’eby’enkindu, okusinziira ku bbanga eryali ku buli kimu, nga ziriko n’emige okwetooloola wonna.+ 37 Bw’atyo bwe yakola ebigaali ekkumi;+ byonna byaweesebwa mu ngeri y’emu,+ byali bya bipimo bye bimu, era nga bifaanagana. 38 Yakola ebbenseni kkumi ez’ekikomo,+ era buli bbenseni yali egyaamu ebigera bya basi 40. Buli bbenseni yali ya mikono ena.* Ku buli kimu ku bigaali ebyo ekkumi kwaliko bbenseni emu emu. 39 Yateeka ebigaali bitaano ku luuyi olwa ddyo olw’ennyumba, n’ebirala bitaano ku luuyi olwa kkono olw’ennyumba, era yateeka ttanka ku luuyi olwa ddyo olw’ennyumba okwolekera ebukiikaddyo w’ebuvanjuba.+ 40 Kiramu+ yakola n’ebbenseni, ebitiiyo,+ era n’ebbakuli.+ Bw’atyo Kiramu n’amaliriza omulimu gwonna ogw’ennyumba ya Yakuwa, gwe yakolera Kabaka Sulemaani:+ 41 empagi ebbiri+ n’emitwe egyali ng’ebbakuli egyali waggulu ku zo; obutimba obubiri+ obwali obw’okubikka ku mitwe ebiri egyali ng’ebbakuli egyali waggulu ku mpagi; 42 enkomamawanga 400+ ezaali ez’okuteeka ku butimba obubiri, nga buli katimba ka kubaako ennyiriri bbiri ez’enkomamawanga, nga bwali bwa kubikka ku mitwe ebiri egyali ng’ebbakuli egyali waggulu ku mpagi ebbiri; 43 ebigaali ekkumi+ n’ebbenseni ekkumi+ ezaali ku bigaali; 44 ttanka,+ n’ente ennume 12 ttanka kwe yali etudde; 45 ebiyoolerwamu evvu, ebitiiyo, ebbakuli, n’ebintu byonna Kiramu bye yakola mu kikomo ekizigule. Yabikolera Kabaka Sulemaani nga bya mu nnyumba ya Yakuwa. 46 Ebintu ebyo kabaka yabikolera mu butiba obw’ebbumba mu kitundu kya Yoludaani wakati wa Sukkosi ne Zalesani. 47 Ebintu ebyo byonna Sulemaani teyapima buzito bwabyo, olw’okuba byali bingi nnyo. Obuzito bw’ekikomo ekyakozesebwa tebwamanyika.+ 48 Sulemaani yakola ebintu byonna eby’ennyumba ya Yakuwa: ekyoto+ ekya zzaabu; emmeeza eya zzaabu+ eyali ey’okuteekako emigaati egy’okulaga; 49 ebikondo by’ettaala+ ebya zzaabu omulongoofu, nga bitaano biri ku luuyi olwa ddyo nga n’ebirala bitaano biri ku luuyi olwa kkono mu maaso g’Awasinga Obutukuvu;* ebimuli,+ n’ettaala, ne magalo ebya zzaabu;+ 50 bbenseni, ebizikiza omuliro,+ ebbakuli, ebikopo,+ n’eby’okuteekamu amanda,+ nga bya zzaabu omulongoofu; ebinnya omutuula ebikondo by’enzigi ez’ennyumba ey’omunda,+ kwe kugamba, Awasinga Obutukuvu, n’eby’enzigi za yeekaalu,+ nga nabyo bya zzaabu. 51 Bw’atyo Kabaka Sulemaani n’amaliriza omulimu gwonna gwe yalina okukola ku nnyumba ya Yakuwa. Awo Sulemaani n’aleeta ebintu kitaawe Dawudi bye yatukuza,+ era n’ateeka ffeeza ne zzaabu n’ebintu ebirala mu mawanika g’omu nnyumba ya Yakuwa.+\n^ Oba, “Ekisasi.”\n^ Oba, “n’Ekisasi.”\n^ Obut., “ennyumba y’Ekigango.”\n^ Oba, “ey’ebukiikaddyo.”\n^ Litegeeza, “[Yakuwa] k’Anyweze.”\n^ Oba, “ey’ebukiikakkono.”\n^ Liyinza okuba nga litegeeza, “Mu Maanyi.”\n^ Sentimita nga 7.4 (inci 2.9). Laba Ebyong. B14.\n^ Basi yali egyaamu lita 22. Laba Ebyong. B14.\n^ Oba, “ebigaali by’amazzi.”\n^ Oba, “byali kitundu kimu n’ekigaali.”\n^ Oba, “zaali kitundu kimu.”\n^ Oba, “emikono ena obugazi.”\n^ Obut., “ekisenge ekisingayo okuba munda.”


Bukedde Online - Omukazi atabuse ne bba ne yeekumako omuliro ne bbebi\nKabaka alaze obw'ennyamivu olw'emmundu ezifuuse...\nNABBOSA yasoose kuyomba ne bba era mu busungu obungi n’akwata ebintu by’omu nnyumba n’atandika okubyasaayasa! Omusajja teyategedde nti eno yabadde ntandikwa y’omukazi okwekumako omuliro n’omwana waabwe bombi ne basirikka nga n’aba LC balaba!\nBAASOOSE KULWANIRA MWANA\nAlex Lukyamuzi ne Cathy Nabbosa babadde bamaze emyaka etaano nga bali bombi mu bufumbo era nga basula Kasubi mu Zooni 3 mu Kampala. Wano we baazaalira n’omwana waabwe Anita Nampijja abadde yaakaweza emyaka ena era ono ye yafudde ne nnyina mu ntiisa.\nBaliraanwa bagamba nti abafumbo bano babadde batera okuyomba n’okulwana nti era emirundi egisinga ng’omukazi akuba bba kubanga abadde amusinza ekiwago.\nLukyamuzi musuubuzi w’amagi e Nansana ate omukazi abadde abeera waka nga takola. Kigambibwa nti Nabbosa abadde mukazi mucakaze era olumu ng’atera okugenda mu bifo ebisanyukirwamu okuli ne bbiici n’alya ku bulamu, nti kyokka bino nga binyiiza nnyo bba ng’ateebereza nti waliwo abasajja abapaaza mukazi we nga be bamutwala mu bifo ebyo. Mu kiro ky’Olwomukaaga, Lukyamuzi yakomyewo awaka ng’ava ku mulimu era yasanze mukazi we ali mu nnyumba.\nOlutalo lwatandise ng’omusajja anenya omukazi okuva awaka n’agenda mu bbaala, ekintu ky’aludde ng’amugaana. Nti kino omusajja yakyesigamizza ku kusanga mukazi we ng’awunya omwenge era ekyaddiridde luyomboolw’amaanyi nti omukazi n’akuba omusajja era omusajja n’addukira ebweru w’ennyumba.\nChristine Namubiru omu ku baliraanwa yagambye nti emirundi mingi Nabbosa abadde akuba Lukyamuzi omusajja n’addukira ebweru. Namubiru yategeezeza nti ne ku lunaku lwa Paasika era Nabbosa yatabuka n’asibira Lukyamuzi ebweru okutuusa lwe baamwegayirira n’amuggulira ku ssaawa nga 5:00 ez’ekiro ne bagamba Lukyamuzi agende ku poliisi aloope wabula n’agaana ng’agamba nti mukazi we amwagala nnyo.\nNamubiru yagambye nti omusajja era abadde ayagala nnyo omwana we era nga buli lwe balwana, nga Lukyamuzi asaba omukazi amuwe omwana we agende naye, wabula ng’omukazi abigaana. Ne ku mulundi guno, bwe baalwanye, omusajja yagezezzaako okuggya omwana ku nnyina wabula omukazi n’amulemera.\nOlwo omukazi yabadde ayasaayasa buli ekiri mu nnyumba era omusajja mu kugezaako okulwanira omwana yabadde agamba nti nnyina asobola okumutuusaako obuzibu. Lukyamuzi yategeezezza aba LC nti we yasaliddewo okudduka abayite, ng’alaba mukazi we atabuse nnyo.\nAba LC nga bakulembeddwa Ssentebe Edward Bbosa baatuuse, wabula baasanze Nabbosa amaze okwesibira mu nju n’omwana we era ng’akyagenda mu maaso n’okwasaayasa ebintu.\nBaagezezzaako okumukkakkanya nga bwe bamusaba waakiri aggulewo eddirisa ayiseemu “Bbebi” (omwana) asooke amubaweereze kubanga ebintu by’ayasa, bisobola okumukosa.\nKino omukazi yakigaanye era yaggyeeyo “sitoovu” gye babadde batera okufumbirako caayi, n’akozesa amafuta agaabadde gaasigalamu n’agamansa mu nnyumba. Omufaliso ogwabadde mu kisenge yaguggyeeyo n’aguteeka mu ddiiro era amafuta agasinga yagayiye ku mufaliso ogwo.\nOluvannyuma yafunye ekibiriiti n’akoleeza omuliro. Olwo essaawa zaabadde ziri mu 5:00 ez’ekiro ng’abakakiiko ka LC bali bweru gabeesibye. Aba LC n’abatuuze bwe baawulidde ng’omukazi akoleezezza omuliro ne bongera amaanyi mu kumenya ennyumba waakiri bataase omwana, naye tekyasobose. Baakozesezza amazzi okukkakkanya omuliro nga bwe bakoona ennyumba wabula baagenze okutuuka ku mukazi n’omwana we nga bafu.\nEkyaddiridde miranga era Lukyamuzi kyamususseeko ne bamuggyawo ng’alinga awunze. Poliisi yatuuse era emirambo gyombi ne giteekebwa ku kabangali ne gitwalibwa mu ggwanika e Mulago.\nBAZADDE B’OMUWALA BATABUDDWA Florence Nakiguli maama omuto owa Nabossa yategeezezza nti bulijjo Lukyamuzi bw’afuna obuzibu ne muwala we ne bwaba talina budde bugendayo, waakiri amukubira essimu n’amubuulira kyokka ku luno talina wadde kintu kye yamugambye, okuggyako okuwulira amawulire g’okufa. Nakiguli era yategeezezza nti Lukyamuzi muvubuka mugonvu ate nga babadde baagalana nnyo ne mukyala we era yeewuunyizza Nabossa obusungu gye yabuggye.\nRajab Bbosa, kitaawe wa Nabbosa yeewunyiza muwalawe abadde amubuulira buli akamutuukako ate obusungu gye yabuggye okwetta. “Nze kino nkifumitiriza nga sikitegeera kubanga bulijjo muwala wange ankubira essimu ku busonga obutono, naye mazima ddala leero kiki ekyamutuusiza ku kino nga talina gw’abuuliddeko!” Bbosa bwe yagambye.\nErinnya lya Nabbosa ery’eddiini yali ayitibwa Shamirah kyokka bwe yafuna Lukyamuzi n’akyusa erinnya n’afuuka Cathy, ng’akyusizza eddiini. Peter Tamale Ssentebe w’omuluka gw’e Kasubi yavumiridde ebikolwa by’obutabanguko mu maka n’agamba nti bivaako okusaanyaawo n’obulamu bw’abaana abatalina musango.\nBbosa Ssentebe w’ekyalo yavumiridde eky’okukozesa ebintu ebitamiiza n’agamba nti omwenge Nabbosa gwe yabadde anywedde guyinza okuba nga gwe gwamuwadde obuvumu okweyokera mu nnyumba n’omwana. Nabbosa azaalibwa Kibibi - Butambala era gy’anaaziikibwa ate omwana waakuziikibwa Masaka gye bazaala Lukyamuzi.\nOmwogezi wa poliisi mu Kampala n’emiriraano, Patrick Onyango yagambye nti okunoonyereza okukoleddwa kulaga nti omukazi abadde akola ebintu bingi okulumya omusajja nti era n’okulemera omwana yabadde agezaako kulumya musajja wabula okwekumako omuliro n’omwana, kyabadde tekisuubirwa.\nMu poliisi bye yazudde mulimu ne sitoovu Nabbosa gye yaggyeemu amafuta ge yakozesezza. Wiiki ewedde, Lydia Kyomuhangi e Mbarara yatemyetemye abantu 7 okuli n’abaana n’abatta, wabula ono kyazuuliddwa nga yabaddeko ekikyamu ku mutwe.


Sebastian Kayiira (ku kkono) ng'amaze okusala eddiiro ate u katono ye kitawe Lutaakome Kayiira\nMUTABANI w’eyali omulwanyi Dr. Andrew Lutakome Kayiira eyatambulanga n’aba DP mu nkuhhaana z’ebyobufuzi nga babanja Gavumenti lipooti ekwata ku nfa ye, yeegasse ku NRM n’ategeeza agenda kubanja lipoota eno ng'abeegasseeko. Kyokka muganda we David Kayiira eyakwasibwa omudaali gye buvuddeko ku lwa famire y'omugenzi, ye tagenda kukikola.\nYategeezezza nti muganda we Sebastian Kayiira wa ddembe okusalawo okwegatta ku NRM bw'aba alabye nti, kimuyisaawo. “Kitaffe bye yakola balwanyi banne babimanyi era eddembe lye baalwanirira Uganda yalifuna.\nBwe yabadde alangirira, Sebastian Kayiira yaweerezza Pulezidenti Museveni ekiwandiiko nga kirimu ensonga ssatu okwabadde okusaba sikaala eri abazzukulu ba Kayiira, okuzimbirwa ennyumba n'okuyamba okuddaabiriza amalaalo ga kitaabwe. Ku Mmande aba NRM baakoze omukolo ku kyalo Kanzize, Kayiira gye yaziikibwa nga gyakuliddwa ssentebe wa NRM mu ggombolola y’e Masuliita Ssaalongo Muwadda Namwanja.\nKu mukolo guno Sebastian Kayiira yalangiridde nti abadde wa DP naye kati ayingidde NRM kubanga nabo tebalina kye bamuyambye. “Buli kiseera aba DP bajja wano naye n’amalaalo gayabise tewali yeevaamu kutuyambako", Sebastian bwe yagambye.\nYategeezezza nti asazeewo okwegatta ku NRM wadde nayo terina ky'ebayambye mu bbanga lya myaka 32 kitaabwe ng’afudde. Yagambye nti bamukakasizza nti bagenda kumuyamba singa abeegattako.\nNamwanja yalumbye aba DP be yagambye nti bamaze ebbanga nga babuzaabuza famire ya Kayiira kyokka kati abaana bazuukuse ne bategeera abantu abatuufu be bateekwa okukolagana nabo. Kayiira yatemulwa nga March 6, 1987 era mu kyalo teyalekayo nnyumba ng'ebiseera ebisinga yabimalira mu lutalo lw'okununula eggwanga alyooka naye yeetereeze era mutabani\nDr. Andrew Lutakome Kayiira,


Kiki Bayibuli ky’Eyogera ku Ndabika Ennungi?\nEndowooza omuntu gy’alina ku ndabika esobola okumuyamba okuba omusanyufu oba obutaba musanyufu.\nLwaki tufaayo ku ndabika ennungi?\nObwongo bw’omuntu busobozesa omuntu okutegeera nti ekintu kirabika bulungi oba nedda. Bayibuli tetubuulira ngeri obwongo gye bukolamu ekyo, naye etubuulira ensonga lwaki tufaayo ku ndabika ennungi. Katonda yatutonda nga tusobola okwoleka engezi ze. (Olubereberye 1:27; Omubuulizi 3:11) Ate era ye yawunda omubiri gw’omuntu era n’aguwa obusobozi okukola ebintu ebyewuunyisa. Eyo ye nsonga lwaki omuwandiisi wa Zabbuli omu yagamba nti: “Nkutendereza [Katonda] kubanga nnakolebwa mu ngeri eyeewuunyisa era ey’ekitalo.”—Zabbuli 139:14.\nKyokka leero abantu bangi tebalina ndowooza nnuŋŋamu ku ndabika ennungi, era ng’ekyo kivudde ku ndowooza etumbulwa emikutu gy’empuliziganya awamu ne kampuni ezikola emisono gy’eby’okwambala. Ekitabo ekiyitibwa Body Image kigamba nti okunoonyereza okukoleddwa mu nsi za Bulaaya kulaga nti ‘abantu bangi ne bwe baba nga bantu balungi, muli bawulira nga tebeeyagala olw’endabika yaabwe. Ekintu kyokka ekibaleetera okuwulira obulungi kwe kuba nti balabika bulungi.’ Kyokka omuntu okuba n’endowooza ng’eyo kimuleetera okubuusa amaaso ekintu ekisinga obukulu, nga guno gwe mutima gw’omuntu.—1 Samwiri 16:7.\nAbantu bangi bassa nnyo essira ku ndabika ey’okungulu\nEkintu ekirala abantu bangi leero kye bassaako essira kwe kuba nga basikiriza abantu be batafaanaganya nabo kikula. Lipoota emu yagamba nti: ‘Kumpi emikutu gy’empuliziganya gyonna giraga nti abakazi baliwo kusikiriza basajja.’ Bayibuli etukubiriza okwewala endowooza ng’eyo!—Abakkolosaayi 3:5, 6.\n“Okwerungiya kwammwe kulemenga kuba kwa kungulu . . . , naye kubeerenga kwa muntu ow’ekyama ow’omu mutima, ayambadde ekyambalo ekitayonooneka eky’omwoyo omuteefu era omuwombeefu, ogw’omuwendo ennyo mu maaso ga Katonda.”—1 Peetero 3:3, 4.\nLwaki kya magezi okuba n’endowooza ennuŋŋamu?\nAbamu balina endowooza egamba nti: “Bw’oba olabika bulungi, obulungi bwo bulage abalala!” Okusinziira ku lipoota emu, mu bitundu endowooza eyo gy’ekyase ennyo abawala abavubuse awamu n’abo abatannavubuka babasigamu endowooza egamba nti ‘baliwo kusikiriza balala, era nti endabika yaabwe y’ebafuula okuba ab’omuwendo eri abalala.’ Endowooza eyo ya bulabe. Eviiriddeko abantu okweyisa mu ngeri eyeeraliikiriza abalala era ekosa obulamu bwabwe. Lipoota eyo yagamba nti endowooza eyo ‘ereetedde bangi okufuna ebizibu, gamba ng’okweraliikirira ennyo, okwekyawa, okuba n’endya embi, okuwulira nga si ba mugaso, n’okwennyamira.’\n“Omutima gwo guggyeemu ebintu ebikuteganya, era n’omubiri gwo guggyeemu ebintu eby’akabi, kubanga obuto n’obuvubuka butaliimu.”—Omubuulizi 11:10.\nEndowooza ennuŋŋamu gye tusaanidde okuba nayo?\nBayibuli eraga nti omuntu alina endowooza ennuŋŋamu aba mutegeevu. (1 Timoseewo 2:9) Abantu abategeevu tebatunuulira bya kungulu byokka, era ebirowoozo byabwe byonna tebabimalira ku ndabika yaabwe ey’okungulu. Ate era bafaayo ku nneewulira z’abalala era ekyo kiviirako abalala okubaagala, okubawa ekitiibwa, n’ekisinga byonna, basiimibwa mu maaso ga Katonda. (Mikka 6:8) Okugatta ku ekyo, abantu ng’abo batera okufuna emikwano egya nnamaddala era emirundi mingi abo ababawasa oba ababafumbirwa baba bantu balungi abatafa ku ndabika ya kungulu yokka naye era ababa n’ekigendererwa eky’okuba n’obufumbo obulimu essanyu era obunaawangaala.\nNga kya magezi okukolera ku bulagirizi Bayibuli bw’etuwa. Etukubiriza okussa essira ku ekyo kye tuli munda, kwe kugamba, ‘omuntu ow’ekyama ow’omu mutima.’ (1 Peetero 3:3, 4) Obulungi obw’omunda bwo tebufuma. Mu butuufu buli lukya obulungi obwo bweyongera bweyongezi! Engero 16:31 wagamba nti: “Envi ngule erabika obulungi bwe zisangibwa mu kkubo ery’obutuukirivu.” N’olwekyo, abantu abakolera ku bulagirizi obuli mu Bayibuli, ka babe bato oba bakulu, bafuna obulungi obwa nnamaddala, baba bamativu, era abalala babawa ekitiibwa.\n“Okusikiriza kuyinza okulimba, n’obulungi buyinza okuggwaawo amangu, naye omukazi atya Yakuwa y’atenderezebwa.”—Engero 31:30.


Bukedde Online - Bakutteyo abalala 2 ku by'okutta Kirumira\nBakutteyo abalala 2 ku by'okutta Kirumira\nNnannyini Colline Hotel e Mukono bamututte...\nOMUWENDO gw’abaakakwatibwa ku by’okutta Afande Muhammad Kirumira gulinnye abanoonyereza bwe bategeezezza nti kati balina abantu musanvu mu kaduukulu k’amagye e Makindye.\nKiddiridde okukwatayo abalala babiri ku bigambibwa nti bamanyi ku ttemu lino.\nOkunoonyereza kuno okulimu ebitongole okuli CMI, Poliisi ne ISO era kulaga ng’abantu musanvu be baakakwatibwa okusobola okuyambako mu kunoonyereza mu kuzuula abazigu b’emmundu abagambibwa okutta Kirumira bwe baamukuba amasasi ng’ali mu mmotoka ne mukwano gwe Resty Nalinya.\nKu Lwomukaaga ebitongole ebiri mu kunoonyereza ku musango guno byatuula ne bibaako ensonga ze byakkaanyaako omuli okuwaanyisiganya ebituukiddwaako mu kunoonyereza okwakakolebwaawo omuli okuwanyisiganya abakwatiddwa okusobola okwongera okubaako bye babuuzibwa eby’enjawulo.\nWabula mu kunoonyereza kuno poliisi ekyalemeddwa okubaako abantu beekwata nga kigambibwa nti yo eri mu kulondoola amawulire abantu ab’enjawulo ge bagitwalidde nga yeewala okukola ensobi ezizze zikolebwa mu misango egy’enjawulo mwe bakwatidde abantu ne balemwa okubaggulako emisango gy’okutta abantu.\nAbantu abaakakwatibwa ku musango gw’okutta Kirumira bonna CMI yeebakwata era nga yasoose kubakuumira ku kitebe kyayo e Mbuya oluvannyuma ne baggyibwayo ne batwalibwa mu kkomera lya Miritale e Makindye ate yo ISO ng’obuvunaanyizibwa bwayo bwakukuhhaanya mawulire n’okugasensula.\nEmbeera y’okukwata abaserikale okuli Ismael Ssenono ne Deus Byaruhanga ng’ono abadde avuga mmotoka za Flying Squad eyongedde okweraliikiriza abaserikale abalala naddala abakolera mu Flying Squad nga batya nti bandiyungibwako eby’okutta Kirumira.


Bukedde Online - Budaaki etadde ssente mu kkolero erikola eddagala\nEkibiina ekigatta abalimi mu ggwanga kivud...\nOLUVANNYUMA lw’ebbanga ng’abalunzi bakaaba olw’eddagala effu n’oluusi eritabeerawo mu budde ekibafiiriza ssente, ensolo n’ebinyonyi byabwe, Uganda efunye kkampuni etandise okufulumya eddagala ly’ensolo n’ebinyonyi mu ggwanga.\nIvan Kafeero, akulira eby’entambuza y’emirimu mu Alfasan Uganda ng’alambuza omubaka wa Budaaki mu Uganda, Henk Van Baker (ku ddyo)ekkolero ly’eddagala lye bagenda okukola e Namanve.\nBwe yabadde atongoza ekkolero lino, Omubaka wa Budaaki mu Uganda Henk Van Baker era abamu ku baatadde ssente mu kuzimba ekkolero lino yagambye nti ekkolero lino lyakuyamba okukendeeza ensolo n’ebinyonyi ebibadde bifa olw’endwadde n’ebbula ly’eddagala erisobola okubijjanjaba mu budde.\n“Uganda efiirwa ensolo n’ebinyonyi naddala enkoko olw’eddagala eritali lya mutindo n’oluusi obutabeerawo ekizza obulunzi emabega.\nOkufuna ekkolero nga lino mu ggwanga kyakuyamba abalunzi okukendeeza okufiirizibwa kwe babadde bafuna okuva ku ddagala”, Baker bw’agamba. Mu Uganda ekitongole ky’okulunda kye kimu ku bisinga okukula ng’ekola ebitundu 30 ku 100 eby’ennyingiza y’eggwanga okutwalira awamu.\n“Mu by’ennyingiza, akatale k’ebiva mu bulunzi mu Afrika kasuubirwa okulinnya okutuuka ku bitundu 200 ku 100 mu mwaka gwa 2030”, Baker bw’agamba.\nDr. Stephen Birungi, dayirekita w’ekkolero lino agamba nti ekkolero lyakufulumya ebika by’eddagala lyonna erikola ku nsolo okuli eby’obuwunga, ery’amazzi n’ery’empiso wabula batandise n’ery’obuwunga lya mirundi 12.\n“Twatandise okufulumya eddagala nga mu kiseera kino tulindirira ekitongole kya NDA okuliyisa olwo tutandike okulissa ku katale abalunzi baffe batandike okuligula n’okulikozesa.\nMu ngeri y’emu tuli mu nteeseganya ne minisitule y’obulimi, obulunzi n’obuvubi okulaba nga tutandikawo enkola y’okukola etterekero ly’eddagala okulaba nga tusobola okwahhanga ebbula oba okubalukawo kw’obulwadde bwonna mu ggwanga n’amawanga ag’omuliraano”, Birungi bw’agamba.\nBano era baakubidde gavumenti omulanga okubayamba okubakolera amakubo okubawonya enfuufu gye bagamba nti etaataaganya amateeka agakkirizibwa okukolerwamu eddagala, amasannyalaze agavaavaako n’oluusi okubeera amatono ne gabafiiriza eddagala eribeera litandise okukolebwa n’ekifo awasobola okusaanyizibwawo n’okusuulibwa kasasiro okuva mu kkolero n’enguudo okubayamba ku kalippagano k’ebiduka.


Ebya Minisita Amongi bibi eri akakiiko k'omulamuzi Bamugemereirwe - Radio Simba, The Best Luganda Station in the World !\nEbya Minisita Amongi bibi eri akakiiko k’omulamuzi Bamugemereirwe\nAkakiiko akakola okunooyereza mu mivuyo egyetobese mu nsonga z’ebyettaka akakulirwa Omulamuzi Catherine Bamugemerirwe katiisatiisizza okufulumya ekibaluwa ekiragira police okugombamu obwala Minisita w’ebyettaka Betty Amongi singa alemererwa okussa ekitiibwa [mu kakiiko kano n’alabikako enkya ku Lwokubiri ki kitebe ky’akakiiko kano e Wandegeya.\nKino kiddiridde Minisita ono obutalabikako mu kakiiko kano nga bwekyabadde kirina okuba wabula ate n’asindika ebbaluwa eraga nti Ssaabaminisita yamulagidde obutawaayo mawulire gonna gakwata ku ssente z’ettaka okutuusa nga Olukiiko lwa ba Minisita lumaze okuzikakasa.\nEra mu bbaluwa eno y’emu, Amongi asabye akakiiko kamwongereyo obudde amale okwebuuza ku lukiiko lwa ba Minisita alyoke alabikeko mu kakiiko kano.\nJose Chameleon asabye President Museveni asonyiwe Bobi Wine\nWabula ye akulira akakiiko kano omulamuzi Catherine Bamugemereirwe alumye ejjiiko era n’alabula nti Singa Amongi talabikako mu kakiiko kano enkya, ekibaluwa ekiragira okumukwata kyakuluma mbagirawo era kiweeebweko Sipiika wa Palamenti, Ssaabaminisita, Ssaabapoliisi wamu ne kunsalo za Yuganda wonn.\n· December 8, 2019 ·1 min read\nUganda Wildlife Authority esiimye omusirikale waayo eyataasizza abantu e Bundibugyo\nOmusirikale wa URA alaze obuvumu mu kutaasa abantu e Bundibugyo\nBobi Wine asiimye ab’e Cape Town\nMusinyoli Joseph Mary Kasule ajaguzza okuweza emyaka 50 mu busaserodooti.\nPrevious Abatuuze bakukkulumira Ssentebe okwekobaana okubagoba ku ttaka\nEssomero lizize ssente za bazira kisa


Bukedde Online - Okuziika omwana wa Nabbaale kwakumalawo obukadde 300\nOmusawo aleseewo owoolubuto eyagaanyi okumuwa...\n“Mutabani wange tusazeewo okumuziika mu kitiibwa era entaana ye, egenda kukolebwa nga ey’omugenzi Zzimwe era yaakumalawo obukadde 10. Ssente zonna ziweereddwaayo omugagga Mansour Matovu Yanga mmemba wa Kwagalana,” Nabbaale bwe yategeezezza.\nOKUZIIKA mutabani w’omugagga Nabbaale eyafiiridde mu Buyindi kuteereddwaamu obukadde 300 okukola ku buli kalonda yenna eyeetaagisa. Nnyina w’omugenzi John Bosco Ssenyomo 33, Muky. Nabbaale yategeezezza eggulo nti talina ky’ayinza kukolera mutabani we okuggyako okumuwerekera mu kitiibwa.\nYagambye nti aba Uganda Funeral Services be yawadde omulimu gw’okukola ku by’okuziika nga baaguze ssanduuke ya bukadde 10, ng’eddwaaliro omugenzi mwe yafiiridde lyasasuddwa obukadde 100 nga zaaweereddwaayo ekibiina kya Kwagalana.\nOkutambuza omulambo ku nnyonyi n’okukola ku misoso gyonna byakoleddwaako ekitebe kya Uganda mu Buyindi ne ofiisi y’omumyuka wa Pulezidenti Edward Ssekandi nga byamazeewo obukadde 50.\nSarah Nkonge, omu ku bakulidde okulaba ng’abakungubazi balya n’okunywa okutuuka ku Lwokutaano lwe banaaziika e Kalisizo yagambye nti bino byonna byakumalawo obukadde 90, nga baatandise okusaasaanya nga bagula emmere n’enva.\nEbyokwerinda okuli amagye ne poliisi ne kkwaaya ssatu ezinaayimba okubeesabeesa abaku ngubazi, biteereddwaamu obukadde 40.\nMu kiseera kye kimu Nabbaale yagambye nti, enteekateeka z’okukomyawo omulambo gwa mutabani we ziwedde era waakujjira mu nnyonyi ya Ethiopian Airlines nga waakutuuka ku kisaawe ky’ennyonyi e Ntebe ku ssaawa 7:00 ez’emisana olwaleero.\nOmulambo gwa kutwalibwa butereevu mu maka ga Uganda Funeral Service e Bukoto gukolebweko okutuuka ku ssaawa 12.00 ez’akawungeezi guggyibweyo gutwalibwe mu Klezia ya St. Javira e Bunnamwaya.\nKu ssaawa 4:00 ez’ekiro ng’okusaba kuwedde, baakumutwala asule mu maka ga nnyina e Bunnamwaya mu Kikumbi Zooni gye banaamuggya ku Lwokutaano bamutwale mu Lutikko e Lubaga basome mmisa n’oluvannyuma bagende okuziika.\nOLUMBE OLWASSE OMUGENZI:\nSsenyomo baakizuula nti akwatiddwa obulwadde bwa kansa w’omu byenda mu 2011 era ne bamutwala e Buyindi n’alongoosebwa gye baamusalirako ekitundu ku kyenda.\nMu 2012 bamuzzaayo ne bagamba nti awonye. Mu 2014 yaddayo ate mu 2015 baamugamba nti kansa yamusigalamu era yeetaaga obujjanjabi obw’amaanyi bw’abadde afuna okutuusa okufa.


Bukedde Online - â€˜Tetugenda kukkiriza kukagabana na Muyindiâ€™\nDr. Ssengedo alayiziddwa ku ky'obumyuka bwa Ssaabawandiisi owa...\nSheikh Muzaata talina Corona - basawo\nâ€˜Tetugenda kukkiriza kukagabana na Muyindiâ€™\nAba lotale basonze ezâ€™okuziyiza poliyo\nAkwatiddwa lwa kwokya mwana\nAdded 29th November 2009\nEkitundu ekyogerwako kwe kuliÂ abâ€™emidaala gyâ€™amabaati ekyakazibwako erya â€˜Park yardâ€™. Kigambibwa nti kyaguziddwa Omuyindi agenda okuteekawo ebibanda bya mmotoka.\nRugumayo Baguma omuwandiisi wâ€™olukiiko lwâ€™abasuubuzi nâ€™akola nga ssentebe Lutaaya Ssenkungu bwe babadde boogera e\nRugumayo Baguma omuwandiisi wâ€™olukiiko lwâ€™abasuubuzi nâ€™akola nga ssentebe Lutaaya Ssenkungu bwe babadde boogera eri bannamawulire ku ofiisi zâ€™abasuubuzi baategeezezza nti waliwo abantu abaalabibwako gye buvuddeko mu katale nga bapima ekifo kino kyokka oluvannyumaÂ baategeezezza nti abâ€™eggombolola baaguzaawo Omuyindi akulaakulaanyeewo.\nKino kyanyiizizzaÂ abasuubuzi mu katale kano ne batiisatiisa okwekalaakasa nâ€™okwangâ€™anga omuntu yenna anaagendayo okubasengula.\nWabula ssentebe wâ€™eggombolola yâ€™e Nakawa, Protazio Kintu, bwe yabuuziddwa ku nsonga eno yawakanyizza ekyâ€™akatale okutundibwako ekitundu nâ€™ategeeza nti bino bigambo byâ€™abo abaliko ebyabwe bye beenoonyeza, akatale tekatundibwanga.\nâ€œTuli mu nteekateeka za kumaliriza kuzimba katale era ekifo ekyogerwako kyateekebwawo nga kyakusimbamu mmotoka zâ€™abasuubuzi abajja okusuubula nâ€™abakolerawo baliwo mu bukyamu. Tetusobola kutundawo,â€ Kintu bwe yategee-zezza nâ€™agattako ntiÂ Â Â ettaka eririko akatale lya KCC.\nOmusango gwa Munyagwa bagugobye\nOmuvubuka atomedde omwana nâ€™afiirawo\nAkubye enduulu ngâ€™alabye omusajja eyamusobezzaako\nDr. Ssengedo alayiziddwa ku...


Bukedde Online - Eyakwatidde mukyala we mu bwenzi asangiddwa nga mufu!\nEyakwatidde mukyala we mu bwenzi asangiddwa nga mufu!\n38 bayooleddwa mu kikwekweto\nGwe baalemesezza okusisinkana Museveni ali...\nOkello nga bwabadde afaanana nga tannafa\nENTIISA ebutikidde abatuuze be Kasokoso kireka D mu division ye Namugongo Kira municipality, Ssemaka Richard Okello35 bwakutte mukyala we Susan Enwangu n’omusiguze, n'amuggalira mu kisenge, ye nadda mu ddiiro neyetugira mu ddirisa.\nScovia Nakate omu ku baliraanwa abadduukiridde, agamba nti yasoose kuwulira luyombo nga Okello alangira Enwangu obwenzi ekiro era ng’amugamba agende ne gwabadde naye.\nNzesayagadde kuyingira mu ntalo z'abafumbo kubanga ne mukitundu babadde bakyali bagenyi ne mbaleka okutuusa bwebakakkanye naye tugenze okuwulira kumakya nga batugamba nti omusajja afudde!\nMukyala w'okello agambibwa okutwatibwa mu bwenzi ng'atwaliba ku poliisi\nSuzan Enwangu eyavuddeko akabasa olubuuziddwa agambye nti baafunyemu obutakkaanya ekiro, omusajja we Okello namukwata namuggalira mu kisenge n’ekkufulu, wabula ye nadda mu ddiiro era teyaguddewo luggyi nalowooza nti agenze kwebaka mu ddiiro nga bwatera okukola.\nBuli lwetufuna obutakkaanya abadde asulanga mu ddiiro naye nga tamala kunsibirayo nga leero bweyakoze.\nObudde bwebukedde kumakya, nkanze kuyita anzigulire nga teri kanyego, kwekuggulawo eddirisa ly’ekisenge nendaba omuwala abadde ayitawo, ne mmuwa ebisimuluzo aggulewo ennyumba ajje mu kisenge anzigulire,naye olubadde okuggulawo mu ddiiro, mpulidde akuba nduulu nti omuntu yeetuze naye nga sirina wempita kufuluma, okutuusa poliisi lwezzenenzigulira.\nOkuva mu mwaka gwa 2013 nga naakafumbirwa Okello, azze yegezaamu okwetuga buli lwabafuna obutakkaanya era affundikidde akikoze era yakubira ne muganda wange essimu n'amugamba nti balabirira bulungi abaana be kubanga essaawa yonna agenda kufa.\nAbatuuze nga basobeddwa oluvannyuma lw'okusanga omulambo gwa mutuuze munnaabwe Okello ng'afudde\nLydia Kasule landiloodi wa Okello waabadde asula, agamba babadde bapangisabapya ku nnyumba ze nga bajja ku ssande eyaggwa, era bampa ebbaluwa nga baaviira mu bitundu bye Kawanda.\nAte Asha Nakiwala muliranwa agamba nti baagenze bonna mu bbaala e Kasokoso mu katawuni okunywa omwenge era baakomyewo ku ssaawamusanvu bombi nga balerengana.\nPoliisi y’e Kireka ezze nekwata Enwangu nemutwala ku poliisi akole sitatimenti, era netwala omulambo gwa Okello e Mulago okwekebejjebwa , nga jaanajjibwa atwalibwe e Soroti okuziikibwa. Ensonga ze ziguddwawo ku ffayiro nnamba SD 05/01/07/2016.\nBamukutte alambuza Abachina ettaka lya Gavt. alibaguze mu lukujjukujju\nKayihura atandise okugogola Poliisi: Abaserikale 1,946 banoonyerezebwako


Bukedde Online - Eyeeyise owa ISO n’abba emmotoka bamukutte\nSimon Lumu, yakwatiddwa oluvannyuma lw’okubba emmotoka ya buyonjo nnamba UBA 577N, okuva ku Fahad Mayiga, omusuubuzi w’e Kyengera mu Wakiso.\nPoliisi egamba nti Lumu, baamulondodde okutuusa lwe baamuguddeko nga yeekukumye okumpi n’omwalo gw’e Katosi, mu disitulikiti y’e Mukono. Oluvannyuma yatwaliddwa ku Poliisi y’e Busega, Mayiga, we yaggula omusango gw’okumubbako mmotoka n’essente, ku fayiro nnamba SD:09/24/01/19.\nEnsonda mu ISO, zaategeezezza nti Lumu yali omu ku baasooka okukwatibwa aba ISO, nga bamuteebereza okubaako ne ky’amanyi ku kutemulwa kw’eyali omwogezi w’ekitongole kya poliisi, AIGP Andrew Felix Kaweesi.\nOno oluvannyuma yateebwa kyokka ng’amaze okufuna emikwano mu kitongole kya ISO, ekimuyambye ennyo okukola ebikolobero nga yeekweka mu kitongole kino.\nKigambibwa nti abadde aliko abaserikale b’akolagana nabo nga bamweyambisa okubawa amawulire ku bamenyi b’amateeka mu bitundu by’e Kyengera, Busega ne Nateete, ekyongedde okumuwa omukisa okusemberera aba ISO, n’atandika n’okweyita omu ku bo.\nMayiga, agamba nti waliwo omuntu eyamuyunga ku Lumu, ng’alina obuzibu n’amutegeeza nti mukozi wa ISO.\nAgamba nti yamutuukirira kyokka n’amuggyako mmotoka ye mu lukujjukujju. Bwe yagimusaba ng’amujuliza nti bakamaabe balina emirimu gye baali bagikozesa.


Bukedde Online - Owa ‘Kyalenga’ yalese ab’e Sausi bayomba\nOwa ‘Kyalenga’ yalese ab’e Sausi bayomba\nOmuyimbi Irene Ntale akooye abakwabuzi\nNGA Bannayuganda e South Africa bakyatenda omuziki Bobi Wine gwe yabakubye mu bivvulu bya ‘Kyalenga Extra’ bye yayimbye ku nkomero y’omwezi oguwedde, bo abategesi b’ebivvulu, Nnalongo Rahma Gibril ne Ali Mawale baasigadde bagugulana.\nNnalongo Rahma Gibril owa A.G Promotions yekokkola Ali Mawale (naye omutegesi w’ebivvulu) gw’agamba nti ng’oggyeko okumufiiriza, yamukubye ekikono n’okumubbako ‘sho’ ng’alaga nti ye yategese Bobi e South Africa.\n“Ddala lwaki otuulira munno olw’okuba mupya mu bizinensi ate ng’okimanyi ataddemu ssente nnyingi anoonya naye kuvaayo gwe n’osalawo okweteeka mu butaala olage nti ekintu kikyo olw’okuba okiruddemu.\nNze ne Haddy ffe twategese Bobi era twamutaddemu ssente mpitirivu naye olw’effujjo eryakoleddwa tetwasobodde kuziggyayo tuli mu mabanja.\nKale ekyo tekyandibadde kikulu kubanga tusobola okwekwatakwata ne tufuna ssente ezo naye njagala Ali akitegeere nti okumwebuuzako ng’aludde mu kintu tekimufuula nnannyini kivvulu,” Nnalongo Gibril eyabadde ayogezza obusungu bwe yagambye.\nAli Mawale bwe yatuukiriddwa ku ssimu yasoose kugamba nti talina ky’amaanyi ky’ayagala kwogera ku nsonga eno kubanga Nnaalongo anoonya kumukolerako mawulire.\nOluvannyuma yagambye nti “Abantu bazibu teyandibadde Nnaalongo okuba nti y’ayogera bino.\nBantuukirira mbayambeko okuleeta Bobi kubanga bakimanyi ‘chali’ wange.\nMu kusooka nnali ng’anye naye bwe baneegayirira ennyo kwe kukkiriza mbayambeko n’emmotoka ezaatambuza omuyimbi zaabadde zange naye sikyogerangako nti nze mmulese era y’ensonga lwaki nagaana eky’okukozesa kkampuni yange eya Alima Promotions nga bwe baali bansabye kubanga nze eby’okuleeta abayimbi nabivaamu kati emyaka ebiri.


Bukedde Online - Ettemu ku lw'e Ntebe; Kkamera ziraze entambula y'emmotoka y'abagenziSsemaka\nEttemu ku lw'e Ntebe; Kkamera ziraze entambula y'emmotoka y'abagenziSsemaka\nEmbwa zitaayizza omukozi w'awaka ne zimutta\nSsemaka abadde azze okuwulira omusango gwa...\nEmmotoka mwe baabattira yeetawula ku luguudo olwo enfunda nnya era oluvannyuma n'esimba ku lutindo lw'e Nambigirwa, abatemu we battira Joshua Nteireho Rushegyera n'omukazi Merina Kamikazi Tumukunde.\nOmwogezi wa poliisi mu ggwanga, Fred Enanga yagambye nti okunoonyereza okukoleddwa kulaga nti Joshua ne Merina amasasi gaabakubwa bukubwa, tewali kabonero konna kalaga nti be beekuba amasasi ng'abamu bwe babadde bakiteebereza.\nEbiwundu ebyasangiddwa ku mulambo, poliisi kwe yeesigamye okukakasa nti omutemu yabalumba bulumbi n'abakuba ng'ali mu kabanga katonotono okuva ne we baali.\n"Twagala okumenyawo ebiyitihhana nti Joshua ne Merina bandiba nga be betta kuba okusinziira ku biwundu by'amasasi ebiri ku mirambo biraga nti waliwo eyabakuba amasasi mu kiseera kino anoonyezebwa." Enanga bwe yagambye.\nYagambye nti abeekebejjezza emirambo gy'abagenzi baazudde nti Merina essasi lya mukwata ku ludda olwa ddyo ku nsingo ne lifulumira ku ludda lw'ettama olwa kkono ate ye Joshua essasi lyamukwasa ku ludda lw'ettama erimu ne lifulumira ku ludda olulala nga tekisoboka muntu kwekuba yekka essasi ku ttama; yadde nga yasangibwa n'emmundu.\nEnanga yagasseeko nti engeri mmotoka gye yasangibwamu eraga nti wandiba nga waliwo abaagiyimiriza kuba yasangibwa eyimiridde nga n'amataala kwegali era ng'etokota ekiraga nti wandiba nga waliwo eyabayimiriza n'akuba amasasi 3 nga ku gano erimu yalikuba omukazi ate eddala n'alikuba omusajja eyali alabika ng'eyali agezaako okudduka.\nOkumanya ebisinga kw'ebyo, bagenda kwongera okwetegereza ebifaananyi bya kkamera ebirala okulaba oba banaafuna ekiraga engeri emmotoka gye yayimirira n'abaakuba amasasi.\nKKAMERA ZIRAZE ENTAMBULA Z'EMMOTOKA MWE BAABATTIDDE\nEnanga yagambye nti kkamera bbiri ez'oku luguudo lwa Ntebe Expressway okuli ey'e Kajjansi ne Ntebe ziraga nti mmotoka Joshua gye yali avuga Prado TX nnamba UAW 543B zagikwata emirundu ena wakati w'essaawa 2:00 ez'ekiro n'essaawa 4:30 ez'ekiro ky'Olwokutaano.\nYagambye nti okuzuula kino baamaze kwekenneenya n'okutunula ku kkamera ne bazuula nti emmotoka eno yasooka n'eraga ku lw'e Ntebe, n'emala n'ekomawo ate oluvannyuma n'eddayo e Ntebe ate n'emala n'ekomawo era ku mulundi ogwogukuna, gye baagenda gye baafunira obuzibu nga bali ku lutindo lw'e Nambigirwa.\nEnanga yategeezezza nti kyandiba nga Joshua bwe yava ku Millennium Hotel e Zzana yasalawo okukozesa oluguudo lwa Ntebe Express nga kirabika waliwo eyamukubira essimu amusange wabula poliisi n'ezuula emirambo ku lutindo lwa Nambirigwa oluvannyuma.\nYagambye nti poliisi yakikakasizza nti Joshua yali agenda kugula mmotoka ekika kya Harrier ku Robert Ssuubi era nga ku lunaku olwo yali waakusasulako obukadde 25 nga n'ensawo ssente mwe zaali poliisi yagifunye.\nYagasseeko nti poliisi era yayongedde okunoonyereza n'ekwata abaserikale abalala babiri okuli Wilson Atwijuka ne Mugoto nga bano bakkiriza munnaabwe Davis Taremwa okubaleka ku mulimu n'agenda okuwerekera ku Joshua kyokka abaserikale abo ne batabuulira ku bakama baabwe nti munnaabwe avudde ku mirimu emitongole. Taremwa ye yasoose okukwatibwa.


Bukedde Online - Ey'obugagga bya Ben Kiwanuka birugenze: Amaka g'e Kabusu bagasenze\nAmagye gakutte omuserikale omulala gwe balumiriza okutta Kaweesi\nMuwala w'omugagga yeetuze n'alekera bazadd...\nAmaka ga Ben Kiwanuka ge baamenye.\nEBYOBUGAGGA bya Ben Kiwanuka eyali Ssaabalamuzi wa Uganda era Pulezidenti wa DP, omuli ettaka, amaka ag’ebbeeyi e Lubaga, Masaka ne Kampala bamanerenda ababanja famire basuliridde kubitwala.\nBamanerenda baasoookedde ku maka amakulu era ag’ebyafaayo agabadde e Nalukolongo ku Musigula ne bagakoona ne gagwa ku ttaka oluvannyuma lw’omusika wa Ben Kiwanuka, Maurice Peter Kagimu Kiwanuka eyaliko Minisita era omubaka wa Palamenti akiikirira Bukomansimbi, okwewola ssente ne zimulema okusasula.\nBawannyondo ba kkooti baagenze n’ebimotoka biweetiiye ku Lwokutaano lwa wiiiki ewedde ne basenda amaka agabadde gapangisibwa ekibiina ky’amawanga amagatte ekivunaanyizibwa ku banoonyi b’obubudamo ekya UNCHR.\nEkyasinze okwewuunyisa be bawannyondo okumala ennaku bbiri, ku Lwokutaano ne ku Lwomukaaga nga basenda amaka ga Ben Kiwanuka nga tewali abakuba ku mukono era Kagimu Kiwanuka teyalinnyeewo kubaako ky’akolawo okubatangira.\nBwagenze okuziba ku Lwomukaaga ng’agabadde amaka ga Ben Kiwanuka kifuuse kyangaala era amalaalo ya muka Ben Kiwanuka, Maxencia Zalwango gaasigadde mu bbanga. Loodi Meeya Erias Lukwago ye yadduse n’ataasa ebintu bya Ben Kiwanuka eby’omugaso okuli ebiwandiiko, ebitabo n’emmotoka ye eyali yafuuka eky’obulambuzi.\nAmaka gano agabadde ku bugazi bwa yiika nnamba n’omusobyo nga we wali n’amalaalo ga Nnamwandu wa Kiwanuka, Maxencia Zalwango Kiwanuka eyaziikibwawo mu 1992, gaasigadde mu bbanga ng’abantu batya nti abaasenze ennyumba nago bagenda kugasenda. Kagimu Kiwanuka bwe yatuukiriddwa eggulo yasoose kussa kikkowe oluvannyuma n’asaba omusasi ono okumukubirako mu ddakiika 40 kyokkabwe zaaweddeko n’amukubira teyazzeemu kukwata ssimu.\nAmalaalo ga mukyala wa Ben Kiwanuka, Mexencia Kiwanuka agaasigadde mu bbanga.\nKyokka ensonda zaategeezezza nti Kiwanuka yali yeewola ssente okuva owa Manerenda eyategeerekeseeko erya Mugabo era ssente zibadde zitutte ebbanga ddene nga we baasendedde amaka ng’ebbanja likunukkiriza mu kawumbi.\nAtwala ebyokwerinda mu Zooni eno, Yoweri Yawe yagambye nti, tewali nkaayana yonna ku ttaka ly’omugenzi Ben Kiwanuka wabula Kagimu ye yasalawo okulitunda era bawannyondo baabatuukiridde nga tebannakoona nnyumba ne babalaga empapula ezibawa olukusa nga ntuufu. “Twabalagira okusenda ng’obudde misana era baatandise ku Lwokutaano ne bamaliriza ku Ssande nga tewali yavuddeyo kukaayana era tewaabaddewo wadde poliisi”, Yawe bwe yannyonnyodde. N’agamba nti aba famire ya Kiwanuka babadde tebabeera mu maka gano wabula nga bagapangisa abanoonyi b’obubudamo okuli bannansi ba Somalia ne Ethiopia.\n• Amaka ag’ebbeeyi e Kololo ku Wampeewo nga waaliyo amayumba ga mirundi ebiri okuli eyali ku Plot 5 ne 6 nga gano gombi gaatundibwa.\n• Ettaka lya yiika 20 e Munyonyo lyatwalibwa.\n• Big Ways mu Ndeeba. Eno yatwalibwa abantu ba mirundi ebiri oluvannyuma lw’okusingibwa mu bamanerenda.\n• Amayumba amalala ga mirundi ena okuliraana Plan B nga wano we wali n’amaka Kagimu mwasula nago ebyapa byago tebakyabirina nga byasingibwayo. Engeri kagi mu gye ya funamu obuyinza ku bintu Abaana b’omugenzi Ben Kiwanuka okuli; Regina Kiwanuka (abeera London), Musoke Kiwanuka, KagBano baasalawo okukuba akalulu ku Kagimu ne Musoke akalulu ne kawangulwa Kagimu n’atwala obuyinza kubintu.\nAmaban ja ga Kagi mu Mu kiseera we baamulondera, Kagimu Kiwanuka yali asoma bwafaaza wabula bwe yamala okusika n’alagirwa Kalidinaali omugenzi Emannuel Nsubuga obuteeyongerayo kumaliriza kubanga yali ayolekedde obuvunaanyizibwa bw’okuzimba ekika kye. Mu kiseera kino yali talina kyakola kwe kuyingira ebyobufuzi mu kibiina kya DP, kitaawe kye yakulemberako.\nEbyobufuzi byamuleetera okutandika okwewola ssente engeri gye yali talina mulimu nga talina waggya ssente kwe kutandika okugenda nga yeewola ku bamanerenda. Ssente zaawera okutuuka bwe baatandika okutwala ebintu bye.\nBEN KIWANUKA Y’ANI •\nAmannya ge mu bujjuvu ye Benedicto Kagimu Mugumba Kiwanuka\n• Yazaalibwa mu 1922 ku kyalo Kisabwa, Bukomansimbi. Kitaawe yali munnaddiini omukuukuutivu nga naye yali ayitibwa Kiwanuka\n• Yasoma amateeka mu Pius XII University College Basutoland mu Lesotho okuva 1950 okutuuka 1952.\n• Yeenyigira mu ssematalo owookubiri ng’ali mu kibiina kya African Pioneer Corps ekyamuleetera okukolerako mu mawanga omwali Kenya, Misiri ne Palestine era olutalo we lwaggweera ng’atuuse ku ddaala ly’amagye erya Ssaajenti Meeja n’agawummula.\n• Bwe yamala okusoma yakomawo mu Uganda n’atandika okukola nga munnamateeka eyeekozesa okuva 1956 okutuuka mu 1959.\n• Mu kulwanirira okufuna obwetwaze mwe mwava okutandikawo kw’ekibiina kya Democratic Party (DP) era Kiwanuka n’afuuka Pulezidenti waakyo mu 1958. Olw’okuba omuyivu mu by’amateeka kyamwanguyiza okuyingira ebyobufuzi n’afuuka munnabyabufuzi ow’amaanyi.\n• Mu kalulu akaasooka okukubwa mu 1961, waaliwo ebibiina by’obufuzi bibiri DP ne UPC era DP kyafuna ababaka abasinga obungi mu lukiiko lwa Legco. Kiwanuka yalonda Gavumenti eyasookera ddala nga July 1, 1961.\n• Nga March 1, 1962 Kiwanuka yafuulibwa sKatikkiro wa Uganda eyasooka.\nFamire erwanaganye ne Poliisi lwa musibe\nZino mmotoka ezitikka obubindoaba Fikasalaama tebaziraba?\nOmwami asobola okunfunira eky'okukola oli wa ?\nEnkuba egoyezza ab'e Lwengo ne basaba Gav't ebayambe\nEnkuba ekedde okufudemba ab'e Lwengo ebalese mumaziga\nKiki ekigaanyi ebbeeyi y'emmere okukka ng'ate tuli mu makungula?


Bukedde Online - Kkooti gwe yayimbudde ku by’okusaddaaka omwana alula!\nKkooti gwe yayimbudde ku by’okusaddaaka omwana alula!\nAba DP balabudde ku banafuya ‘People Power...\nPOLIISI y’e Matugga mu ggombolola y’e Gombe mu Wakiso yayitiddwa bukubirire okutaasa omusajja kkooti gwe yejjeerezza omusango gw’okusaddaaka omwana, abatuuze gwe babadde baagala okugajambula.\nAbatuuze baalumbye Chrezistom Ssenfuka mu kiro ekyakeesezza ku Lwokutaano nga baagala okumwokera mu nnyumba oluvannyuma lw’okukitegeera nti, kkooti yamwejjeerezza omusango gw’okusaddaaka Kevin Ssemakula eyattibwa nga April 8, 2016.\nSsenfuka mu kkomera amazeeyo emyaka esatu okutuusa Omulamuzi w’e Nakawa, Tadeo Asiimwe bwe yamuyimbudde ng’agamba nti obujulizi obwatwalibwa mu kkooti bwali tebulaga nti, Ssenfuka yeenyigira mu ttemu lino. Ssenfuka abadde awezezza wiiki bbiri ng’ayimbuddwa kyokka kino tekyasanyusa abatuuze era baamulumbye ne bamukuba emiggo n’amayinja nga ne mukyala we tebamutarizza. Poliisi yayitiddwa okutaasa embeera era abatuuze olwalabye abaserikale ne badduka.\nFlorence Nakku, maama wa Ssemakula eyattibwa yagambye nti awulira okunyolwa olw’okulaba ng’omuntu gwe yeekakasa nti yatta mutabani we alya butaala n’asaba Pulezidenti okuyingira mu nsonga zino.\nYagambye nti okuttibwa kwa Ssemakula takumanyiiko nga y’ensonga lwaki kkooti kwe yasinzidde okumuyimbula. Yasabye abantu abalina obujulizi nti yasaddaaka omwana bagende mu kkooti okusinga okusirika ate ne basalawo okumutulugunya.\nPoliisi yatutte Ssenfuka ku poliisi okumukuuma ng’embeera bw’ekkakkana. Atwala poliisi y’e Matugga, Bosco Patrick Obotol yasabye abatuuze okwewala okutwalira amateeka mu ngalo okwewala okukwatibwa. Yabasabye abalina ensonga okuziyisa mu makubo amatuufu zisobole okugonjoolwa.\nBannaddiini bavuddeyo ku ttemu erisusse


Bukedde Online - NRM yandikozesa akavuyo ka opozisoni okulya Lubaga South\nAbavubi e Masaka bakyasobeddwa ku kitta ebyennyanja\nSpurs yeekyaye, ewadde Mourinho emipiira 4\nAb'e Rakai balaajana olw'ebbula ly'amazzi\nNRM yandikozesa akavuyo ka opozisoni okulya Lubaga South\nAbasomesa balojja omuggalo okutyoboola ekitiibwa kyabwe\nEyali bba wa Julie Mutesasira awasizza omu...\nBy Vivien Nakitende Scovia Babirye\nAdded 19th October 2020\nMUNNA NRM, Charles Keneth Male atandise okubuguma oluvannyuma lw’okulaba ng’amuvuganya mu Lubaga South bayitiridde obungi ate nga ba ludda lumu oluvuganya gavumenti.\nMukasa ng'ayambaza owa bboodabbooda ekikoofiira.\nMUNNA NRM, Charles Keneth Male atandise okubuguma oluvannyuma lw'okulaba ng'amuvuganya mu Lubaga South bayitiridde obungi ate nga ba ludda lumu oluvuganya gavumenti.\nAbamubalira ekibalo ky'akalulu kati bamulaga nti alina kufuba okulaba ng'abawagizi ba NRM bonna bamuyiira obululu olwo amegge aba opozisoni abawerera ddala 14. Mu Bukedde w'eggulo, twakulaze nti Lubaga South y'emu constituency ezisinza omuwendo gw'abeesimbyewo ku kifo ky'omubaka wa palamenti mu Kampala.\nBuwembo n'abawagizi be.\nBano bali 14 nga kuliko, Aloysius Mukasa Talton Gold, Paul Kato Lubwama, aliyo kati, Siraje Kifampa, Dennis Mbidde Sebuggwaawo, Eugenia Nassolo, John Ken Lukyamuzi, Derrick Lufunya, Kiyingi, Samuel Walter Lubega Mukaaku, Habib Buwembo, Adam Mugga Swift, Grace Nakanwagi ne Kenneth Charles Male.\nAba NRM balowooza nti yadde omuntu waabwe erinnya lye terivuga nnyo ng'abalala, alina obumanyirivu kuba azze yeesimbawo naye n'awangulwa. Bagamba nti okugabanya obululu okugenda okubaawo mu b'oludda oluvuganya, tewali kuwannanya ajja kuwangula.\nOluvannyuma lw'okusunsulwa akakiiko k'ebyokulonda, ku Lwokuna n'Olwokutaano, abeesimbyewo buli omu yawaze era ng'alaga nti obuwanguzi bwe bumuli mu ttaano, n'abalonzi nabo amaaso bagateze ku ani gwe bagamba anaafuna enkizo okuwangula akalulu. Tutadde abeesimbyewo bano ku minzaani n'emikisa gya buli omu okuyitawo.\nPaul Kato Lubwama agenda kusanga obuzibu okukakasa abantu be yasaba ku mulundi guli nti bamuwe akalulu agende naye alyeko era ne bakikola, ate ne ku mulundi guno okumwongera, wadde ng'alina enkizo nti ye omubaka aliyo kati.\nOno ng'amaze okwewandiisa wiiki ewedde, yayisizza ebivvulu n'abawagizi ekyawalirizza Poliisi y'e Kabowa okumukwata n'emutwala e Katwe gye yasibiddwa wabula oluvannyuma n'ayimbulwa. John Ken Lukyamuzi wadde yali musajja wa maanyi, abalonzi naye bamulaba ng'atamatira olw'ebbanga eddene lye yamala mu palamenti n'emyaka gye ate okuba nga akyayagala okumulonda.\nAloysius Mukasa (NUP), aleeseewo ebbugumu lingi mu kalulu ka Lubaga South kubanga akataddemu ssente n'okugabira abantu ebirabikako omuli okuwa aba bodaboda Helmet, okugaba manvuuli, okuteeka mu bantu ssente, abamu ku balonzi kye bagamba nti abawa nabo gwe bajja okuwa, ate n'ekibiina mwajjidde ekya NUP kiganzi mu bantu naddala Bannakampala. Kale kino kimuteeka ku mwanjo mu kalulu kano.\nOmuserikale ng'aliko byannyonnyola Kato Lubwama.\nCharles Kenneth Male, (NRM): Ono yeesimbawo emirundi egiwerako ng'awangulwa, wabula ssinga aba NRM baba bumu ne bamuyiira akalulu, ku kibalo aba kwali kubanga ye yekka owa NRM mu lwokaano, e 13 abasigadde ba bibiina birala kitegeeza bajja kubugabana.\nEugenia Nassolo, (DP), tosobola kumubuusa maaso, olulyo mw'ava okubeera omumbejja kimuwa okwagalwa ate yenyigira nnyo mu mirimu gya Klezia katolika, wabula abalonzi bamukubamu ebituli nti mukodo nnyo atavaako kake, nti kati olwo bw'anaatuuka mu palamenti kinaaba kitya?.\nSamuel Walter Lubega Mukaaku, (SDP): Y'omu ku bagenda okusanga olusozi olunene, okukyusa ekibiina mu bunnambiro. Yava mu NUP olw'okumumma kaadi n'agenda mu SDP, ate n'abantu ba Lubaga South tebamumanyi bulungi nga bagamba nti ne w'asula tebamanyiiwo.\nGrace Nakanwagi, (Ind): Ono munnamateeka omutendeke era ye yasooka okuweebwa kkaadi ya FDC kyokka oluvannyuma ekiwayi ekimu ne kimuwakanya nga kigamba nti Lubaga South yeetaaga omuntu omulwanyi wadde nga ye yasooka okutimba ebipande. Bwe yalemeddwa okuyitawo mu kamyufu ka FDC, yasazeewo okwesimbawo nga talina kibiina. Abantu bangi babadde tebamumanyi era abatunuulizi b'ebyobufuzi bagamba nti akyalina olugendo okusima omusingi.\nHabib Buwembo, (FDC), yeesimbawo omulundi oguwedde n'atawangula, yalwana nnyo okuggya omubaka Kato Lubwama mu palamenti ng'agamba talina buyigirize, azze yeetaba mu ntalo okulwanirira omuntu wa wansi naddala amateeka agamunyigiriza omuli n'emisolo, naye akyalemeddwa okutuuka ennyo ku mitima gya Bannalubaga South.\nBuwembo, era yasobodde okumegga munnamateeka Grace Nakanwagi, mu musango gwe yamuwawaabidde wamu n'ekibiina kya FDC, olw'okutegeka akamyufu k'anaakwatira ekibiina kkaadi ku kifo ky'omubaka wa Lubaga South, ate nga yali yagabwa dda.\nNakanwagi, agamba nti abaategese akamyufu oluvannyuma ne balangirira Buwembo, ng'omuwanguzi, baakikoze mu bukyamu era ye nsonga eyamututte mu kkooti wabula ebyembi omulamuzi wa kkooti Enkulu ekola ku misango gy'engassi, Mike Elubu, n'agugoba. FDC egamba nti nga tebafudde ku ddiini ye, oba ssente, Buwembo gwe bagenda okuwagira. Derrick Lufunya, (Ind). Muvubuka muto, nzaalwa ya kitundu, naye tanamanyika nnyo mu bantu.\nDennis Mbidde Sebuggwaawo, munnabyamizannyo, akyali mupya mu by'obufuzi wadde nga bamumanyi nnyo mu mizannyo. Alina olugendo okumatiza abantu. Adam Mugga Swift, mupya mu by'obufuzi, azze asuubiza Bannalubaga okubawa ssente okutali magoba wadde omusingo beekulaakulanye, naye kino baabadde tebannakigula, bakiyita kamasu ka by'obufuzi.\nSiraje Kifampa, JEEMA ne ku mulundi guli yeesimbawo, ye mwogezi w'omuzikiti gw'e Nakasero, alina enkizo naddala mu Basiraamu. Kifampa yeewandiisa ku lunaku lwe lumu (Lwakuna) ne Kato Lubwama era ne yeewera okumuwangula kubanga alemereddwa okukola ku nsonga eziruma abantu b'e Lubaga. Abalala bakyali bapya era beetaga okusima omusingi kwe bazimbira.\nCharles Keneth Male\nAloysius Mukasa Talton Gold\nPaul Kato Lubwama\nOmukazi eyabadde agezaako okkula omusajja bamwebaseeko kirindi\nPoliisi ekutte omubbi eyakubwa essasi n'adduka\nBabakutte ne mmotoka enzibe\nYMCA ezze kwesasuza St lawrence mu za University liigi\nManU ne Liverpool bombi beewulira eryanyi\nGuardiola yeekengedde n'azza abazannyi mu kafubo\nLeero mu Champions League; M'gladbach - Man City, 5:00 Atalanta - Real Madrid, 5:00 Okuva Pep Guadiola lwe...\nAbavubi e Masaka bakyasobed...\nABAVUBI ku myalo egy'enjawulo mu disitulikiti y'e Masaka batabuddwa olw'ebyennyanja ebyongera okufa ekirindi. ...\nSpurs yeekyaye, ewadde Mour...\nLeero mu Europa; Spurs - Wolfsburg, 2:00 ez'ekiro OMUTENDESI wa Spurs, Jose Mourinho y'akulembedde olukalala...\nAb'e Rakai balaajana olw'eb...\nABANTU mu byalo eby'enjawulo mu ggombolola okuli Kasaali ne Nabigasa mu disitulikiti y'e Kyotera kw'ossa n'abomu...\nEbiri mu nnyonyi Trump bye ...\nENJOGERA y’ennaku zino eya “ebiruma abayaaye” eri nga y’eruma abadde Pulezidenti wa Amerika, Donald Trump, olw’amatiribona...\nLwaki basereebu b'omu Amerika Kardash...


Nzikiriza ey'eNicea - Wikipedia\nNzikiriza ey'eNicea bye bigambo eby'okwatula okukkiriza ebyakkiriziganyizibwako olukiiko lw'Eklezia yenna olubereberye olwatuula e Nicea mu mwaka 325. Nzikiriza eno y'efunza byonna aba Kristu bye bakkiriza era nga eyatulwa mu mmisa eza Sande n'ennaku enkulu. Nzikiriza eno ekozesebwa mu nzikiriza nnyingi ezikkiririza mu Kristu nandibadde nga ebigambo ebimu byawukanamu ko. Eno wammanga, y'eNzikiriza nga bwekozesebwa mu Eklezia Katolika.\nNzikiriza[kyusa | edit source]\nNzikiriza Katonda omu. Patri omuyinza wa buli kantu, eyakola eggulu n’ensi, na byonna ebirabika n’ebitalabika.\nNzikiriza n’Omukama omu Yezu Kristu, Omwana omu ati owa Katonda, Patri gw’azaala nga n’emirembe gyonna tiginnabaawo. Katonda ava mu Katonda, Ekitangaala ekiva mu Kitangaala, Katonda ddala ava mu Katonda ddala. Yazaalibwa buzaalibwa, tiyatondebwa, ye ne Patri mu bwakatonda be bamu ddala: byonna mwe byakolebwa.\nOyo olw’okubeera ffe abantu, olw’okutulokola yava mu ggulu n’akka. N’afuna omubiri mu Maria omubeererevu ku bwa Mwoyo Mutuukirivu, n’afuuka omuntu.\nEra olw’okubeera ffe, yakomererwa ne ku musaalaba, n’abonaabona ku mirembe gya Ponsio Pilato, n’aziikibwa, n’azuukira ku lw’essatu nga bwe kyali mu biwandiiko. N’alinnya mu ggulu, atudde ku gwa ddyo ogwa Patri. Alijja ogw’okubiri n’ekitiibwa okulamula abalamu n’abafu, obwakabaka bwe tibuliggwaawo.\nNzikiriza ne Mwoyo Mutuukirivu, Omukama era awa obulamu, ava mu Patri ne Mwana gwe tusinza awamu ne Patri ne Mwana, ne tumugulumiza kimu, eyayogerera mu Balanzi.\nNzikiriza ne Eklezia omu, omutukuvu, Katolika, eyava mu Batume. Njatula Batismu emu esonyiwa ebibi. Era nnindirira okuzuukira kwabafu, n’obulamu obw’emirembe egirijja.\nOluyimba[kyusa | edit source]\nNzikiriza bweba nga tesomeddwa, esobola okuyimbibwa. Enzivuunula y'oluyimba olwa Nzikiriza mu Luganda nga luva mu lw'olulattini y'eno:\nNzikiriza Katonda Omu[kyusa | edit source]\nNzikiriza Katonda omu, Patri ayinza buli kantu, Omutonzi w’eggulu n’ensi, ebirabika byonna,. era n’ebitalabika\nN’Omukama omu Yezu Kristu, Mwana omu yekka owa Katonda, Eyazaalibwa Patri Nga emirembe gyonna teginnabaawo, Katonda ava mu Katonda, Kitangaala mu kitangaala Katonda ddala ava mu Katonda ddala, yazaalibwa tiyakolebwa, obwakatonda obumu ne Patri. byonna mwe byakolebwa. eyava mu ggulu nakka olw’okubeera ffe abantu, alyoke atulokole:\nN’afuna omubiri ku bwa Mwoyo Mutuukirivu, mu Maria embeerera, n’afuuka omuntu\nN’akomererwa era ku lwaffe ku mirembe gya Pilato, n’abonaabona era n’aziikibwa. era yazuukira ku lw’essatu nga bwe kyalangwa; n’alinnya mu ggulu atudde ku ddyo ogwa Patri\nAlidda ogw’okubiri n’ekitiibwa okulamula abalamu n’abafu, obwakabaka bwe tebuliggwawo.\nNe Mwoyo Mutuukirivu , Mukama, atuwa obulamu, Asibuka mu Patri ne mu Mwana Asinzibwa ne Patri wamu ne Mwana agulumizibwa nabo eyayogerera mu balanzi\nN’Eklezia omu Omutukuvu, Katolika eyava mu Batume Nzikiriza Batismu emu Okusonyiyibwa ebibi. Era nninda, n’okuzuukira Okw’abafu, n’obulamu obw’emirembe egirijja. Amiina.\nBino bigyidwa ku "https://lg.wikipedia.org/w/index.php?title=Nzikiriza_ey%27eNicea&oldid=17857"\nLuno olupapula lwasemba okukyusibwamu ku 21:41, 1 Gwamunaana 2015.


Ka Tweyongere Okuzziŋŋanamu Amaanyi—Abebbulaniya 10:25 | Ogw’Okusoma\nBISOME MU Afrikaans Albanian Alur American Sign Language Amharic Amis Angolan Sign Language Armenian Aymara Azerbaijani Bassa (Cameroon) Belize Kriol Bicol Boulou Bulgarian Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Digor Douala Dutch Edo Efik English Esan Estonian Ewe Fijian Filipino Sign Language Finnish Finnish Sign Language Fon French Ga Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungarian Sign Language Ibanag Icelandic Iloko Indonesian Isoko Italian Italian Sign Language Japanese Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Low German Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Marshallese Mazatec (Huautla) Mbunda Mingrelian Mixe Mixtec (Guerrero) Mongolian Motu Myanmar Nahuatl (Central) Nahuatl (Guerrero) Nahuatl (Huasteca) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quebec Sign Language Quechua (Bolivia) Romanian Romanian Sign Language Russian Russian Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Ka buli omu ku ffe alowoozenga ku munne . . . , nga tuzziŋŋanamu amaanyi, naddala nga bwe mulaba nti olunaku lusembedde.”—BEB. 10:24, 25.\nENNYIMBA: 90, 87\nLwaki omutume Pawulo yakubiriza Abakristaayo okweyongera okuzziŋŋanamu amaanyi?\nBaani abeetaaga okuzzibwamu amaanyi leero?\nBaani abasobola okuzzaamu abalala amaanyi?\n1. Lwaki omutume Pawulo yakubiriza Abakristaayo Abebbulaniya okweyongera okuzziŋŋanamu amaanyi?\nLWAKI tusaanidde okweyongera okuzziŋŋanamu amaanyi? Ensonga tugirabira mu bigambo bya Pawulo ebiri mu bbaluwa gye yawandiikira Abakristaayo Abebbulaniya. Yabagamba nti: “Ka buli omu ku ffe alowoozenga ku munne, okumukubiriza okwagala n’okukola ebikolwa ebirungi, nga tetulekaayo kukuŋŋaananga wamu ng’abamu bwe bakola, naye nga tuzziŋŋanamu amaanyi, naddala nga bwe mulaba nti olunaku lusembedde.” (Beb. 10:24, 25) Mu myaka ettaano gyokka, Abakristaayo Abayudaaya abaali babeera mu Yerusaalemi baali bagenda kutandika okulaba akabonero akandiraze nti “olunaku lwa Yakuwa” lusembedde era nti beetaaga okuva mu kibuga ekyo nga Yesu bwe yali agambye. (Bik. 2:19, 20; Luk. 21:20-22) Olunaku lwa Yakuwa olwo lwatuuka mu mwaka gwa 70 E.E., Abaruumi bwe baazikiriza Yerusaalemi.\n2. Lwaki buli omu ku ffe asaanidde okweyongera okufaayo ku munne?\n2 Obukakafu obuliwo leero bulaga nti ‘olunaku lwa Yakuwa olukulu era olw’entiisa ennyo’ lusembedde. (Yow. 2:11) Nnabbi Zeffaniya yagamba nti: “Olunaku lwa Yakuwa olukulu luli kumpi okutuuka! Luli kumpi okutuuka era lwanguwa nnyo!” (Zef. 1:14) Okulabula okwo kutukwatako leero. Olw’okuba olunaku lwa Yakuwa lunaatera okutuuka, Pawulo atukubiriza buli omu ‘okufaayo ku munne n’okumukubiriza okwagala n’okukola ebikolwa ebirungi.’ (Beb. 10:24, obugambo obuli wansi.) N’olwekyo, tusaanidde okweyongera okufaayo ku bakkiriza bannaffe, tusobole okubazzaamu amaanyi buli lwe kiba kyetaagisa.\nBAANI ABEETAAGA OKUZZIBWAMU AMAANYI?\n3. Kiki omutume Pawulo kye yayogera ku kuzzaamu abalala amaanyi? (Laba ekifaananyi ku lupapula 20.)\n3 Bayibuli egamba nti: “Okweraliikirira okuba mu mutima gw’omuntu kugwennyamiza, naye ebigambo ebirungi biguleetera okusanyuka.” (Nge. 12:25) Ekyo kituufu ddala. Oluusi n’oluusi ffenna twetaaga okuzzibwamu amaanyi. Pawulo yakiraga nti n’abo abalina obuvunaanyizibwa obw’okuzzaamu abalala amaanyi nabo beetaaga okuzzibwamu amaanyi. Yagamba Abakristaayo ab’omu Rooma nti: “Njagala nnyo okubalaba, nsobole okubawa ekirabo eky’eby’omwoyo munywezebwe; oba, musobole okunzizaamu amaanyi okuyitira mu kukkiriza kwammwe nange nsobole okubazzaamu amaanyi okuyitira mu kukkiriza kwange.” (Bar. 1:11, 12) Wadde nga Pawulo yakola kinene nnyo mu kuzzaamu abalala amaanyi, oluusi naye kennyini yali yeetaaga okuzzibwamu amaanyi.—Soma Abaruumi 15:30-32.\n4, 5. Baani be tusobola okuzzaamu amaanyi leero, era lwaki?\n4 Abo abeerekerezza ebintu ebitali bimu okusobola okuweereza Yakuwa mu bujjuvu beetaaga okusiimibwa ennyo. Mu bano mulimu bapayoniya. Bangi ku bo beerekerezza ebintu bingi okusobola okuweereza nga bapayoniya. Bwe kityo bwe kiri n’eri abaminsani, Ababeseri, abalabirizi abakyalira ebibiina ne bakyala baabwe, awamu n’abo abaweerereza ku ofiisi awavvuunulirwa ebitabo byaffe. Abo bonna beefiiriza ebintu bingi okusobola okwemalira ku kuweereza Yakuwa. N’olwekyo, bagwanidde okuzzibwamu amaanyi. Ate era n’abo abaagala okubeera mu buweereza obw’ekiseera kyonna naye ng’embeera zaabwe tezibasobozesa nabo beetaaga okuzzibwamu amaanyi.\n5 Ab’oluganda ne bannyinaffe abasigala nga si bafumbo olw’okuba bagondera ekiragiro ekikwata ku kuwasa oba okufumbirwa “mu Mukama waffe mwokka” nabo beetaaga okuzzibwamu amaanyi. (1 Kol. 7:39) Era n’abakyala abakola ennyo, basanyuka nnyo abaami baabwe bwe bakiraga nti basiima bye bakola. (Nge. 31:28, 31) Ate era n’Abakristaayo abasigala nga beesigwa eri Yakuwa nga bayigganyizibwa oba nga balwadde beetaaga okuzzibwamu amaanyi. (2 Bas. 1:3-5) Yakuwa ne Yesu bazzaamu amaanyi Abakristaayo ng’abo abeesigwa.—Soma 2 Abassessalonika 2:16, 17.\nABAKADDE, MUFUBE OKUZZAAMU ABALALA AMAANYI\n6. Okusinziira ku Isaaya 32:1, 2, abakadde balina buvunaanyizibwa ki?\n6 Soma Isaaya 32:1, 2. Yesu Kristo, ng’ayitira mu baganda be abaafukibwako amafuta awamu “n’abaami” ab’endiga endala, azzaamu amaanyi era awa obulagirizi abo aboolekagana n’ebizibu era abaweddemu amaanyi. Abakadde abo si be balina obuyinza ku kukkiriza kwaffe naye ‘bakozi bannaffe.’ Bafuba okutuyamba okusigala nga tuli basanyufu era nga tuli beesigwa.—2 Kol. 1:24.\n7, 8. Ng’oggyeeko okugamba bakkiriza bannaabwe ebigambo ebizzaamu amaanyi, kiki ekirala abakadde kye bayinza okukola okuzimba abalala?\n7 Omutume Pawulo yassaawo ekyokulabirako ekirungi mu nsonga eno. Yagamba bw’ati Abakristaayo b’omu Ssessalonika abaali bayigganyizibwa: “Olw’okuba twali tubaagala nnyo, twali bamalirivu okubabuulira amawulire amalungi aga Katonda n’okuwaayo obulamu bwaffe okusobola okubayamba.”—1 Bas. 2:8.\n8 Okusobola okulaga nti oluusi ebigambo obugambo tebimala okusobola okuzzaamu abalala amaanyi, Pawulo yagamba abakadde b’omu Efeso nti: ‘Mulina okuyamba abeetaaga obuyambi, era mulina okujjukira ebigambo bya Mukama waffe Yesu, nga bwe yagamba nti: “Okugaba kulimu essanyu okusinga okuweebwa.”’ (Bik. 20:35) Ng’oggyeeko okuzzaamu baganda be amaanyi, Pawulo era yali mwetegefu ‘okuwaayo buli kintu era naye kennyini akozesebwe mu bujjuvu olw’obulamu bwabwe.’ (2 Kol. 12:15) Mu ngeri y’emu, abakadde tebasaanidde kuzzaamu balala maanyi kuyitira mu bigambo byokka, naye era basaanidde okukiraga nti babafaako nnyo.—1 Kol. 14:3.\n9. Abakadde bayinza batya okuwabula abalala mu ngeri ezzaamu amaanyi?\n9 Okusobola okuzimba abalala, abakadde era balina okubawabula. Kyokka ekyo balina okukikola nga bagoberera ebyokulabirako ebirungi ebiri mu Bayibuli ebiraga engeri y’okuwabulamu abalala mu ngeri ezzaamu amaanyi. Yesu yassaawo ekyokulabirako ekisingayo obulungi mu nsonga eno bwe yali amaze okuzuukira. Yesu alina ensonga ze yayogerako ebibiina ebimu eby’omu Asiya Omutono ze byalina okutereeza. Bwe yali tannawabula bibiina bya Efeso, Perugamo, ne Suwatira, Yesu yasooka kubisiima olw’ebintu bye byali bikola obulungi. (Kub. 2:1-5, 12, 13, 18, 19) Yagamba ekibiina ky’e Lawodikiya nti: “Abo bonna be njagala mbanenya era mbakangavvula. N’olwekyo, beera munyiikivu era weenenye.” (Kub. 3:19) Abakadde basaanidde okukoppa Yesu nga baliko be bawabula.\nABAKADDE SI BE BOKKA ABALINA OKUZZAAMU ABALALA AMAANYI\nAbazadde, mutendeka abaana bammwe okuzzaamu abalala amaanyi? (Laba akatundu 10)\n10. Ffenna tuyinza tutya okwenyigira mu kuzimba abalala?\n10 Abakadde si be bokka abalina obuvunaanyizibwa obw’okuzzaamu abalala amaanyi. Pawulo yakubiriza Abakristaayo bonna okwogera “ekirungi ekisobola okuzimba abalala nga bwe kiba kyetaagisa,” kisobole okubaganyula. (Bef. 4:29) Buli omu ku ffe asaanidde okufaayo ku byetaago by’abalala. Pawulo yagamba Abakristaayo Abebbulaniya nti: “Munyweze emikono egiragaye n’amaviivi agajugumira, mutereeze amakubo g’ebigere byammwe, ekiremadde kireme kuggibwa mu nnyingo, wabula kiwonyezebwe.” (Beb. 12:12, 13) Ffenna, nga mw’otwalidde n’abato, tusobola okuzimba abalala nga twogera nabo ebigambo ebizzaamu amaanyi.\n11. Kiki ekyayamba Marthe mu kiseera we yali nga yennyamidde?\n11 Mwannyinaffe Marthe, * eyayolekagana n’embeera enzibu, agamba nti: “Lumu bwe nnasaba Yakuwa annyambe okuddamu amaanyi, nnasisinkana muganda wange nnamukadde eyandaga omukwano era eyanfaako ennyo, era ng’ekyo kye nnali nneetaaga mu kiseera ekyo. Era yambuulira n’engeri gye yaŋŋangamu embeera yennyini gye nnali njolekagana nayo, ekyo ne kindeetera okuwulira nti nnali siri nzekka.” Mwannyinaffe oyo nnamukadde ayinza okuba nga teyamanya na kumanya ngeri bigambo bye gye byakwata ennyo ku Marthe.\n12, 13. Tuyinza tutya okukolera ku kubuulirira okuli mu Abafiripi 2:1-4?\n12 Pawulo yagamba abo bonna abaali mu kibiina ky’omu Firipi nti: “Kale bwe wabaawo okuzzibwamu amaanyi kwonna mu Kristo, okubudaabudibwa mu kwagala, okufaayo ku balala, okwagala, n’obusaasizi, essanyu lyange mulifuule lijjuvu nga mubeera n’endowooza emu, okwagala kumu, nga muli bumu, era nga mulowooza bumu. Temukola kintu kyonna mu kuyomba, oba mu kwetwala ng’ab’ekitalo, wabula nga mukola ebintu byonna mu buwombeefu nga mukitwala nti abalala babasinga, era nga temufaayo ku byammwe byokka naye nga mufaayo ne ku by’abalala.”—Baf. 2:1-4.\n13 Ffenna tulina okufuba okufaayo ku baganda baffe ne bannyinaffe, nga ‘tubabudaabuda mu kwagala,’ nga ‘tubafaako,’ era nga ‘tubalaga okwagala n’obusaasizi’ okusobola okubazzaamu amaanyi.\n14. Kiki ekisobola okutuzzaamu amaanyi?\n14 Bwe tuwulira nti abo be twayamba mu biseera eby’emabega bakyaweereza Yakuwa n’obwesigwa kituzzaamu nnyo amaanyi. Omutume Yokaana yagamba nti: “Tewali kisinga kunsanyusa ng’okuwulira nti abaana bange batambulira mu mazima.” (3 Yok. 4) Bapayoniya bangi bagamba nti kibazzaamu nnyo amaanyi bwe bawulira nti abo be baayamba okuyiga amazima emyaka mingi emabega bakyaweereza Yakuwa n’obwesigwa, oboolyawo ng’abamu ku bo baweereza nga bapayoniya. Okujjukiza payoniya aba aweddemu amaanyi ku bintu ng’ebyo, kisobola okumuzzaamu amaanyi.\n15. Emu ku ngeri gye tuyinza okuzzaamu amaanyi abo abakola ennyo mu kuweereza Yakuwa y’eruwa?\n15 Abalabirizi abakyalira ebibiina bangi awamu ne bakyala baabwe bagamba nti bazzibwamu nnyo amaanyi bwe bafuna akabaluwa ab’oluganda ke baba bawandiise nga babasiima olw’okubakyalira. N’abakadde, abaminsani, bapayoniya, n’Ababeseri basanyuka nnyo bwe basiimibwa olw’emirimu gye bakola.\nBYE TUSOBOLA OKUKOLA OKUZZAAMU ABALALA AMAANYI\n16. Oluusi kiki ekyetaagisa okusobola okuzzaamu abalala amaanyi?\n16 Tekiba kituufu kulowooza nti tetusobola kuzzaamu balala maanyi olw’okuba tetuli banyumya. Tekyetaagisa bintu bingi okusobola okuzzaamu abalala maanyi. Oluusi okumwenya obumwenya ng’obuuza omuntu kimala. Oyo gw’obuuzizza bw’atamwenya kisobola okulaga nti alina ekizibu, era ng’okumuwuliriza obuwuliriza kye yeetaaga okusobola okubudaabudibwa.—Yak. 1:19.\n17. Ow’oluganda omu omuvubuka yayambibwa atya mu kiseera we yali ng’aweddemu amaanyi?\n17 Henri, ow’oluganda omuvubuka, yaggwaamu amaanyi ab’eŋŋanda ze nga mw’otwalidde ne taata we eyali aweereza ng’omukadde bwe baava ku Yakuwa. Henri yazzibwamu nnyo amaanyi omulabirizi akyalira ebibiina bwe yamutwala ku kawooteeri ne banywa caayi ng’eno omulabirizi oyo bw’amuwuliriza. Henri yakiraba nti engeri yokka gye yali asobola okuyambamu ab’eŋŋanda ze okukomawo eri Yakuwa kwe kusigala nga mwesigwa eri Yakuwa. Yaddamu nnyo amaanyi bwe yasoma ebigambo ebiri mu Zabbuli 46; Zeffaniya 3:17; ne Makko 10:29, 30.\nFfenna tusobola okuzimbagana n’okuzziŋŋanamu amaanyi (Laba akatundu 18)\n18. (a) Kiki Kabaka Sulemaani kye yagamba? (b) Kiki omutume Pawulo kye yagamba?\n18 Ebyo bye tulabye ku Marthe ne Henri biraga nti tusobola okuzzaamu amaanyi mukkiriza munnaffe aba yeetaaga okuzzibwamu amaanyi. Kabaka Sulemaani yagamba nti: “Ekigambo ekyogerwa mu kiseera ekituufu nga kiba kirungi! Amaaso amacamufu galeetera omutima okusanyuka; amawulire amalungi gazzaamu amagumba amaanyi.” (Nge. 15:23, 30) Okusoma Omunaala gw’Omukuumi oba ebyo ebiri ku mukutu gwaffe ogwa Intaneeti nakyo kisobola okuzzaamu amaanyi omuntu aba aweddemu amaanyi. Ate era Pawulo yakiraga nti okuyimbira awamu ennyimba z’Obwakabaka nakyo kisobola okutuzzaamu amaanyi. Yagamba nti: “Muyigirizaganenga era muzziŋŋanemu amaanyi nga mukozesa zabbuli, ennyimba ezitendereza Katonda, n’ennyimba ez’eby’omwoyo eziyimbibwa n’essanyu, nga muyimbira Yakuwa mu mitima gyammwe.”—Bak. 3:16; Bik. 16:25.\n19. Lwaki tujja kwetaaga nnyo okuzziŋŋanamu amaanyi mu biseera ebijja mu maaso awo, era kiki kye tusaanidde okukola?\n19 Ng’olunaku lwa Yakuwa lugenda ‘lusembera,’ tujja kwetaaga nnyo okuzziŋŋanamu amaanyi. (Beb. 10:25) N’olwekyo, nga Pawulo bwe yagamba, ka tweyongere ‘okuzziŋŋanamu amaanyi n’okuzimbagana, nga bwe tukola.’—1 Bas. 5:11.\n^ lup. 11 Amannya gakyusiddwa.


Tuli abaagala enkola ya Federo. Tetwesigamye ku nkola ya bya bufuzi yonna ku ezo eziri mu ggwanga. Enkola ya Federo erina ekigendererwa ky’okutumbula ebirowoozo by’abantu mu kwesalirawo enkola enaabafuga. Okunonyereza kwaffe kulubirira okutumbula enteseganya naddala ku nsonga enkulu ezinaasobozesa banaansi okukulakulanya eby’enfuna, embeera z’abantu awamu n’enfuga ya demukulase ow’ekimmemete.\nMu nkola ya Federo tukozesa demokulase ow’ekimmemete. Tukkaanya nti demokulase aleeta enkulakulana okusinzira ku byetaago oba enfuna y’abantu. Enkola ya Federo ejja kukendeza ku kwonoona eby’obugagga by’ensi eby’ebbula, kuba ejja kusoboseza amaloboozi g’abantu okuwulirwa era ne ddembe lyabwe ery’obwebange okussibwamu ekitiibwa.\nMu ngeri eno, Federo erowoozebwako ng’omuwatwa ogunaagolola enfuga etali yabwenkanya ezze ebaawo mu Uganda.\nTuteesa nti buli kitundu kyaliweereddwa obuyinza okwefuga, kisobozese okwewala obuzibu obuli mu nfuga, ey’ekipooli. Federo y’enkola ennyangu eyinza okukyusa engeri gye twefugamu. Ekikulu mu byonna tuleme kwefuula nti tuli bumu, tukkaanye era tuteme empenda ezinatutuusa ku kutabagana. Kino kituwa obumalirivu okunoonyereza ku birowoozo eby’enjawulo.\nBIKI BYE TUKOLA?\nOkwekebejja eby’ekiise mu nfuga ey’ekipooli. Uganda esaanye ekulembeze ebirowoozo by’abantu bonna, kino kigisobozese okutwala mu maaso enkyukakyuka mu bye nfuna n’okutumbula embeera z’abantu.\nMu bye tukola tutunuulira nnyo ebizibu eby’ekiise mu nkola ya gavumenti nga twekebejja engeri gye tuyinza okwekumakuma okusobola okukkaanya naddala nga twekebejja embeera y’eby’obulamu n’eby’enfuna ebizingamye eri bannansi abasinga. Obumulumulu obuli mu nkola ya gavumenti bwe tutunuulira era nga twebuuza, nti:\n“Nkola ki ennungamu gye tusaanye okweyambisa okutumbula embeera z’abantu n’eby’enfuna ebizingamye?”\nTutaddewo enkola emanyisa abantu biki ebigenda mu maaso nga muno mwemuli “writing project for the print media” eriwo kati.\nEbizibu gye bigenze nga byeyongera, kireetedde abantu okuwanyisiganya ebirowoozo eby’omugaso eri eggwanga lyaffe. Tuluubirira okunoonyereza n’okuwanyisiganya ebirowoozo okusobola okweteekerateekera embeera ennungi.\nBannayuganda abakkiririza mu Federo, emirundi mingi basomozeddwa okunyonyola enkola n’omugaso gwa Federo. Emu ku nsonga enyingi eri:\n“Enkola ey’ekipooli tekyasobola”.\nTwetaaga Federo kubanga ewa bannansi omukisa okusobola okukyusa mu by’enfuna, obufuzi, ebitongole ebikwasiza amateeka era n’okutabaganya abantu mu gwanga lyonna. Federo eggya kunyweeza n’okuzza obuggya obusobozi bwa Uganda okulabirira abantu baayo bonna.\nBye tuyiseemu biraze nti gavumenti eze njawulo ziremeddwa okussaawo enkola eyinza okumalawo ebizibu by’eggwanga lino erijudde abantu abaamawanga eg’enjawulo.\nTuteesa nti buli kitundu kyaliweereddwa obuyinza okwefuga okusobola okwewala obuzibu obuli mu nfuga y’ekipooli. Federo y’engeri enyangu ey’okukyusa engeri gye twefugamu. Ekikulu mu byonna tuleme kwefuula nti tuli bumu, tukkaanye era tuteme empenda ezinatutuusa kukutabagana. Kino kituwa obumalirivu okunonyereza kubirowoozo eby’enjawulo.\nEnkyukakyuka mu bitongole nga eky’abalamuzi, poliisi n’amakomera ejja kusobozesa eggwanga okutambulira ku nfuga y’amateeka –amateeka agassa ekitiibwa mu muntu wa bulijjo era n’obwenkanya eri abantu bonna. Tuli bamativu nti abantu bajja kwanguyirwa okutuukirira n’okufuna omugaso mu bitongole ebyo.\nFedero nkola yabukulembeze mu ggwanga mwe tusanga ng’obuyinza bugabanyizibwa ku mitendera ebiri. Muno tusangamu gavumenti eya wakati ng’egabana obuyinza ne gavumenti ez’ebitundu.\nMu nkola ya Federo gavumenti z’ebitundu zirekera gavumenti ya wakati obumu ku buyinza ku lw’obulungi bw’eggwanga lyonna awamu.\nFedero egenderera okuzza obuyinza n’eddembe ery’okwesalirawo eri abantu. Okusinga byonna, egatta ebitundu eby’enjawulo ne biba nga bikolaganira wamu naye ng’ebyetaago bya buli kitundu tebisuuliddwa muguluka era bisigaza obuyinza okwesalirawo ku bye byetaaga.\nFedero eyongera amaanyi mu gavumenti eya wakati. Enkola eno ekwata ku kugabana buyinza wakati wa gavumenti eya wakati ne gavumenti z’ebitundu mu ggwanga eriri ku mutindo.\nTwegatteko ku mukutu gwa Internet Feds.Net@yahoogroups.com. Okuteesa kulina kwetoololera ku mbeera za bya bufuzi mu Uganda.


ABEEGWANYIZA entebe ya LCV e Kalungu engabo bakyagirumizza mannyo buli omu ng’awera masajja bw’agenda okumegga banne ennume y’ekiggwo n’enkoona ennywere ku ttaka.\nOkulonda kwa August 31 ng’esigadde ennaku 13 baggwe eggayang’ano. Akwatidde aba NRM bbendera, Omulangira Richard Kyabaggu Kalyamaggwa akalulu yakalagiddemu obwetowaze ng’afukaamirira abalonzi n’okubamatiza nti “abalonzi mmwe bakama bange abanjazika obuyinza mbasaba mubunzirize nga munzizaayo mu ntebe mmalirize ekisanja kyange”.\nKyabaggu mu nkung’ana ayambibwako minisita w’ebyobulimi, obulunzi n’obuvubi era omubaka wa Kalungu East mu Palamenti, Vincent Bamulangaki Ssempijja eyeegattiddwako ow’abakozi Muluuli Mukasa n’abalala.\nKyabaggu yannyonnyodde abalonzi nti mu mwaka ogumu gw’amaze mu ntebe Kalungu abadde atandise okumulinnyisa ng’enguudo azikoze mw’agguliddewo n’empya kati nti ate okuva Gavumenti bwe yamukwasizza ebyuma ebipya agenda kulima n’egizenda emugga.\nAgattako nti oludda mu ntebe atandikira ku kuzimba ekitebe kya disitulikiti okuva Pulezidenti bwe yamuwadde obukadde 149 so nga n’ekizibu ky’amasannyalaze kyaweddewo kuba Kalungu yaweereddwa ttulansifooma 168 ez’okugabunyisa mu masoso gy’ebyalo.\nBaminisita Muluuli Mukasa ne Ssempijja baamuwagidde nti Kyabaggu bamulabyemu obukozi n’okugatta abantu ng’ajja kubayunga bulungi ne Gavumenti ekulirwa Pulezidenti Museveni ne basaba Bannakalungu obutaddamu kuzibikira luseke lwabwe.\nEmmanuel Musoke owa DP yagambye “Nsaba ntebe ya disitulikiti, Nze ndi musajja muyivu eyakuguka mu bwa yinginiya ng’emirimu egisinga ngikolera mu kibuga naye ndi Munnakalungu aziikibwa e Sseeta-Kawule mmwenna mumanyiiyo”.\nOmubaka Ssewungu ng’asinziira mu nkung’ana z’owa DP, Musoke yasabye ab’e Kalungu bazze Musoke mu ntebe asobole okugoba ababbi mu disitulikiti.\nBanna DP okuli n’ababaka ba Palamenti baatutte munna CP, John Ken Lukyamuzi abayiggireko obululu bwa Musoke nga bagamba nti y’ajja okubayambako mu kutaasa ettaka lya Uganda ate n’okulemesa Pulezidenti okujjulula ekkomo ku bisanja.\nAte abeesimbyewo ku lwabwe okuli Mathias Kintu ng’ono enkung’ana azikubye mu kabuga k’e Lukaya yamatizza abalonzi nti abamuvuganya bonna yabamezze dda kuba y’alina obusobozi bw’okukulembera abantu gattako omutima gwa Kalungu.\nKintu agambye nti wadde muvubuka muto mu myaka naye alinawo ke yeekoledde ng’alina bbizinensi ezitambula z’ataandiseewo mu Kalungu kw’agatta n’amaka ge ng’abalonzi we bannamusing’ananga ne batemera wamu empenda ezitwala Kalungu mu maaso.\nAte David Luyombo Busaggwa naye engabo akyaginywezezza ng’agamba nti alina obumanyirivu bw’obukulembeze bw’afunidde mu bbanga ly’amaze ng’akiikirira abaliko obulemu okuviira ddala e Masaka nga Bannakalungu bwe bamukwasa siteeringi ya disitulikiti tajja kubakuba kigwo.


ABA NRM e Bungereza mu Hackney ekisangibwa mu buvanjuba bwa London bategse akabaga okujaguza okuyingira omwaka 2017 kwe basinzidde okusemba eηηombo ya “Kisanja Hakuna Muchezo' n’eyokutondawo obugagga’ ebiwomeddwamu omutwe Pulezidenti Museveni.\nABA NRM e Bungereza mu Hackney ekisangibwa mu buvanjuba bwa London bategse akabaga okujaguza okuyingira omwaka 2017 kwe basinzidde okusemba eηηombo ya “Kisanja Hakuna Muchezo'' n’eyokutondawo obugagga’ ebiwomeddwamu omutwe Pulezidenti Museveni.\nDrake Wakame eyaakalondebwa ku bwa ssentebe bwa NRM e UK ne Ireland ye yakulidde emikolo gyonna.\nWakame yacamudde abeetabye ku mukolo ‘n’engomba ya ‘no change, no change no change’ bwe yasomye obubaka bwa pulezidenti Museveni obwa ssekukulu n’omwaka omuggya obwabadde buteereddwa ku kipande ekinene okwabadde n’ekifaananyi kya Pulezidenti ne mukyala we Janet Kataha Museveni ng’amuli ku lusegere.\nAbantu abaabadde bagoberera buli kimu bakkaanyiza kimu nga nkuyege okusemba enkola ya “Kisanja Hakuna Muchezo' n'ey'okutondawo obugagga.\nWakame yategeezezza nti ekifaananyi kya gavumenti ya NRM ku nsonga ezeekuusa ku buli bw’enguzi kigenze kirongooka olw’obukulembeze okulaga obumalirivu okulwanyisa enguzi mu nkola ya “Kisanja Hakuna Muchezo".\nBannakibiina beeyamye okwongera okubunyisa enjiri y’enkola eno okulwanyisa obuli bwenguzi.\nYakkaatiriza omugaso gw’okukolerera enkulaakulana y’eggwanga era n'asaba Bannayuganda ababeera e Bulaaya okusiga n’okunnyikiza mu baana baabwe be bazaalira ebweru omutima gw’okwagala ensi yaabwe Uganda ey’obuzaaliranwa.\nOlukiiko lwetabiddwamu Bannayuganda abaalaze obwetaavu okukolagana ne gavumenti eggwanga lisobole okuganyulwa mu bukugu bwe bafunye e Bulaaya bwe basuubira nti bujja kuba bwa mugaso nnyo eri ensi yabwobwe Uganda.\nMu bubaka bwe bwa Hajji Abbey Walusimbi, ssentebe wa NRM Disapora League bwe yatisse Wakame, yabasabye okutwala byonna ebyabadde mu bubaka bwa Pulezidenti obwa Ssekukulu n’okumalako omwaka nga bya nsonga, n'okwewala enjawukana ezeesigamiziddwa ku mawanga naye beetunuulire nga Bannayuganda ababeera era abakolera e Bulaaya.\nKu nkomerero y’ebikujjuko bammemba bakkaanyizza era ne basalawo ku bino wammanga:\nOkuwagira enteekakateeka za Pulezidenti Museveni eza “Kisanja Hakuna Muchezo n’okukola obugagga’ gattako okwetaba mu ttabamiruka agenda okubaawo mu May wa 2017 e London.\nBannayuganda ababeera emitala w’amayanja okwongera okusiga ensimbi mu Uganda.\nOkwongera okukunga, okukuyega n’okuwandiisa bammemba abapya n’abakadde basobole okubeera n’okuza obujja enkalala.\nOkutegekanga olukuηηaana buli mwaka olunaayitibwanga ‘Uganda week’ nga luno lwakuyambako bammemba okumanyagana n’okwongera okukolagana.\nOkutumbula n’okukola ennyo okutuuka ku biruubirirwa bya Vision 2040.\nOkukola ku bintu ebinayamba ekibiina okuwangula akalulu ka 2021.


Bukedde Online - Henry Mayanja akomyewo na nkuba empya, akubye oluyimba lwa Museveni\nHenry Mayanja akomyewo na nkuba empya, akubye oluyimba lwa Museveni\nPoliisi mukomye okugumbulula enkiiko z'abeesimbyewo - Byabakama\nRema asabidde mukwano gwe Namulondo afune ...\nOMUKUBI w'ennanga, Henry Mayanja akomyewo na nkuba empya. Afulumizza oluyimba olusuusuuta pulezidenti n'ekibiina kya NRM n'asaba abbo bwe batawagira kibiina kye kimu obutamulumba kuba buli muntu alina ekimusanyusa ne kyayagala.\nOluyimba mwatadde ‘ebirungo' ne vidiyo ey'omulembe eraga ebimu ku bintu pulezidenti Museveni by'akoze alutumye ‘Amba'. agamba nti ng'ogyeko okuba olw'eby'obufuzi lulimu eby'okuyiga bingi.\n"Kituufu tewali muntu atukiridde naye tulina okweteekamu omutima ogusiima ebyo omuntu byabeera akoze ne bwe biba bitono.\nEmyaka pulezidenti Museveni g'amaze mu buyinza ndaba alina bingi byasobodde okukola kale bwenvaayo nga Mayanja omuyimbi era omuwangizi wa NRM okumusiima mu mbeera eno ndowooza mba sirina musango gwenkoze." Mayanja bwe yagambye.\nBwe yabuuziddwa oba naye anoonya ssente nga Ronald Mayinja n'abalala abakoze ennyimba za NRM ne basasulwa yazzeemu nti\n"bwe bampa ssente mu mbeera y'okusiima sizigaana naye omulamwa gwange omukulu kusiima pulezidenti ate luno si lwe luyimba olusoose. Maze ebbanga nga muwagira n'enyimba nga nziyimba. mu 2010 nakuba oluyimba ‘Movement long live' kuno kwosa n'enddala."\nBw'atuuse ku mbeera gye bayitamu ng'abali mu nsike y'okuyimba, yagambye nti "nze n'abayimbi abatono abayimba ku mikolo tulinawo ku njawulo nti bateera okutupangisa ne tukola wadde nga ssente bazisaala nnyo ate n'emikolo mitono naye bannafe abasinga bali bubi kale nsaba gavumenti yaffe etulowoozeko nnyo tuddemu okukola"\nProline FC ekakasizza Bongole ku butendesi